cyanic-selkie/wikianc huggingface dataset:
രതീഷ് അമ്പാട്ട്
അവലംബം
വർഗ്ഗം:മലയാളചലച്ചിത്രസംവിധായകർ
എളങ്ങവത്ത് കാവ്
കേരളത്തിലെ ഭദ്രകാളികാവുകളിൽ സവിശേഷപ്രാധാന്യം ഉള്ളതാണ് എളങ്ങവത്ത് കാവ്. എറണാകുളം ജില്ലയിൽ മൂവാറ്റുപുഴനിന്നും കോതമംഗലത്തിനു പോകുന്നവഴിയിൽ വാരപ്പെട്ടിപകുതിയിൽ എളങ്ങവം ദേശത്തിന്റെ സംരക്ഷകയായി ദേവി കുടികൊള്ളുന്നു. രൗദ്രഭാവത്തിലെങ്കിലും മാതൃഭാവംകൂടി കലർന്ന് ഭക്തരുടെ പ്രശ്നഹാരിയായി അമ്മ വാഴുന്നുhttp://www.elangavathukavu.com/
ചരിത്രം
ഒരുകാലത്ത് വളരെ പ്രതാപത്തിൽ കഴിഞ്ഞിരുന്ന ഈക്ഷേത്രം ഭൂപരിഷ്കരണത്തോടെ ഊരാളകുടുംബം വളരെ അകലെ ആയതുകൊണ്ട് ഭൂസ്വത്തെല്ലാം അന്യാധീനപ്പെട്ട് ക്ഷയോന്മുഖമായിരുന്നു. ദേശത്തുതന്നെ അതിന്റെ അനുരണനങ്ങളായി ദുർമരണങ്ങളും ദുരിതങ്ങളും കണ്ട് നാട്ടുകാർ ഈ ക്ഷേത്രത്തിന്റെ പുനരുജ്ജീവനം ഏറ്റെടുക്കുകയും ദേവിയുടെ കാരുണ്യത്താൽ ഊരാളനെയും തന്ത്രിയേയും തിരിച്ചറിഞ്ഞ് ഇന്ന് ഒരുട്രസ്റ്റായി നഷ്ടപ്പെട്ട പ്രതാപം വീണ്ടെടുക്കുന്നു.
മലപ്പുറം ജില്ലയിൽ നിലമ്പൂർ താലൂക്കിൽ പോരൂർ വില്ലേജിൽ വെള്ളക്കാട്ടുമനയാണ് ഈ ക്ഷേത്രത്തിന്റെ ഉടമസ്ഥൻ. ഈ ക്ഷേത്രത്തിന്റെ പ്രതാപത്തിന്റെ രേഖകളെല്ലാം അവിടെ സൂക്ഷിച്ചിട്ടുണ്ട്. ഭൂപരിഷ്കരണത്തോടെ ഇത്രയും ദൂരത്തെ ക്ഷേത്രത്തിന്റെ പാലനം സാധിക്കാത്ത കാരണം അവർ ഉപേക്ഷിച്ചമട്ടായിരുന്നു. പ്രാദേശികകമ്മറ്റി സജീവമായതോടെ വേണ്ട സഹായങ്ങൾ അവരും ചെയ്യുന്നു.
വിശേഷദിനങ്ങൾ
കുംഭഭരണി- സാധാരണ ഭദ്രകാളിക്ഷേത്രങ്ങളെപ്പോലെ കുഭഭരണി ആണ് ഇവിടുത്തെ പ്രധാന വിശേഷം.
ഭരണിപൊങ്കാല- എല്ലാ ഭരണിനാളിലും ഇവിടെ പൊങ്കാല ഇടുന്നു.
മുടിയേറ്റ്,മണ്ഡലമഹോത്സവം, വലിയഗുരുതി, സപ്താഹയജ്ഞം, കളമെഴുത്തുപാട്ട് എന്നിവയും ഇവിടുത്തെ വിശേഷങ്ങളാണ്. വർഗ്ഗം:കേരളത്തിലെ ഭദ്രകാളിക്ഷേത്രങ്ങൾ. വർഗ്ഗം:എറണാകുളം ജില്ലയിലെ ക്ഷേത്രങ്ങൾ‎
എത്തിചേരാൻ
മൂവാറ്റുപുഴയിൽ നിന്നും കോതമംഗലത്തേക്കുള്ള റൂട്ടിൽ വാരപ്പെട്ടി കവലയിൽ നിന്നും 2 കിലോമീറ്റർ വലത്തായി പുഴവക്കാത്താണ് എളങ്ങവത്ത് കാവ്.
രത്‌നശ്രീ അയ്യർ
ലഘുചിത്രം|രത്‌നശ്രീ അയ്യർ കേരളീയയായ തബലാ വാദകയാണ് രത്‌നശ്രീ അയ്യർ. 2019 ൽ കേരള സംഗീത നാടക അക്കാദമിയുടെ അവാർഡ് ലഭിച്ചു.
ജീവിതരേഖ
സൂര്യ ഫെസ്റ്റിവൽ, അബ്ദുൾ കരീം ഖാൻ ഫെസ്റ്റിവൽ, തുരീയം ഫെസ്റ്റിവൽ, അംബ ബായ് നവരാത്രി ഫെസ്റ്റിവൽ തുടങ്ങി ഇന്ത്യയുടെ അകത്തും പുറത്തും പലവേദികളിലും അവതരണങ്ങൾ നടത്തിയിട്ടുണ്ട്.
പുരസ്കാരങ്ങൾ
ലഘുചിത്രം|കേരള സംഗീത നാടക അക്കാദമി അവാർഡ് വിതരണ ചടങ്ങ്
അവലംബം
വർഗ്ഗം:തബല വിദ്വാന്മാർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
ലാർസ് പീറ്റർ ഹാൻസെൻ
ലാർസ് പീറ്റർ ഹാൻസൺ 1952 ഒക്ടോബർ 26റിനു അമേരിക്കയിലെ ഇല്ലിനോയിയിൽ ജനിച്ചു. യൂട്ടാ സർവകലാശാലയിൽ നിന്നാണ് അദ്ദേഹം ബിരുദപഠനം പൂർത്തിയാക്കിയത്. മിനസോട്ട സർവകശാലയിൽ നിന്ന് സാമ്പത്തിക ശാസ്ത്രത്തിൽ പി.എച്ച്.ഡി നേടി. 2013 ൽ സാമ്പത്തിക ശാസ്ത്രത്തിന് നോബൽ സമ്മാനം ലഭിച്ചിട്ടുണ്ട് .ഇപ്പോൾ ചിക്കാഗോ സർവകശാലയിൽ അധ്യപകനാണ്.
വർഗ്ഗം:സാമ്പത്തികശാസ്ത്രത്തിനുള്ള നോബൽ പുരസ്കാര ജേതാക്കൾ
പെർള
കേരളത്തിലെ കാസർഗോഡ് ജില്ലയിലുള്ള എന്മകജെ പഞ്ചായത്തിന്റെ ഭരണനിർവ്വഹണ തലസ്ഥാനമാണ് പെർള. സംസ്ഥാന ദേശീയ പാത 31 പെർള ടൗൺ വഴി കല്ലട്ക്ക, ചെർക്കള എന്നിവയുമായി ബന്ധപ്പെട്ട് കിടക്കുന്നു. കേരളത്തിന്റേയും കർണ്ണാടകയുടേയും മധ്യത്തിലായാണ് പെർള സ്ഥിതി ചെയ്യുന്നത്. വിറ്റൽ വഴി പോയാൽ പെർളയിൽ നിന്നും മംഗലാപുരത്തേക്ക് എളുപ്പത്തിൽ എത്താം. വിറ്റൽ, ഉപ്പള, കുമ്പള, പുത്തൂർ, ബദിയഡുക്ക, മുള്ളേരിയ, സീതാംഗലി എന്നിവിടങ്ങളിൽ എളുപ്പത്തിൽ എത്താനുള്ള മാർഗ്ഗമാണിത്.
ഭൂമിശാസ്ത്രം
എൻമകജെ പഞ്ചായത്തിന്റെ ആസ്ഥാനമാണ് പെർള. കർണ്ണാടക അതിർത്തിയുമായി ബന്ധപ്പെടുത്തുന്ന സംസ്ഥാന ദേശീയപാതയിൽ തന്നെയാണ് ഈ ഗ്രാമം.
ജനസംഖ്യ
2001 ലെ സെൻസസ് പ്രകാരം പെർളയിലെ ആകെയുള്ള ജനസംഖ്യ 11773 ആണ്. അതിൽ 5932 പുരുഷന്മാരും 5148 സ്ത്രീകളും ആണ്. 2001 ലെ സെൻസസ് പ്രകാരം ജനസംഖ്യയിൽ വർദ്ധനവ് ഉണ്ടായിട്ടുണ്ട്, 26824.അതിൽ 15300 ഹിന്ദു, 11200 ഇസ്ലാം, 324 ക്രിസ്ത്യൻസും ആണ്. വൈവിധ്യമാർന്ന ഭാഷകൾ ഇവിടുത്തെ ജനങ്ങൾ സംസാരിക്കുന്നു. മലയാളം, തുളു, കന്നട, ഹിന്ദി, ബംഗാളി എന്നിവ അതിൽ ഉൾപ്പെടുന്നു.
കാലാവസ്ഥ
പെർള ഉഷ്ണമേഖലയാണ്. വർഷത്തിലെ കൂടുതൽ മാസങ്ങളിലും കാര്യമായി മഴ ലഭിക്കുന്നുണ്ടിവിടെ. വരൾച്ച അധികം ബാധിക്കാത്ത പ്രദേശമാണിത്. വർഷത്തിലെ ശരാശരി താപനില 25.1 ഡിഗ്രി സെൽഷ്യസ് ആണ്. ഏകദേശം 3820 മില്ലിമീറ്റർ മഴ ലഭിക്കുന്നു.
സാമ്പത്തികം
പെർളയിലെ പ്രധാന കാർഷിക വിള അടക്കയാണ്. അത് കൂടാതെ തേങ്ങ, റബ്ബർ, കശുവണ്ടി, കൊക്കോ എന്നിവയും ഉൾപ്പെടുന്നു. ബീഡി നിർമ്മാണവും ഇവിടുത്തെ പല കുടുംബങ്ങളുടേയും പ്രധാന വരുമാന മാർഗ്ഗമാണ്. കൊറഗ ഗോത്രവിഭാഗത്തിൽ പെടുന്ന ജനങ്ങളുടെ ഒരു കോളനി ഉണ്ട് പെർളയിൽ. അവരുടേയും പ്രധാന വരുമാന മാർഗ്ഗം ബീഡി നിർമ്മാണമാണ്.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
നൊവാർട്ടിസ് പേറ്റന്റ് കേസ്
സ്വിസ് മരുന്നുനിർമ്മാണ കമ്പനിയായ നൊവാർട്ടിസ് നിർമ്മിച്ച രക്താർബുദത്തിനുള്ള ഗ്ലിവക് എന്ന മരുന്നിന് ഇന്ത്യയിൽ പേറ്റന്റ് നൽകുന്നതുമായി ബന്ധപ്പെട്ട കേസാണ് നൊവാർട്ടിസ് പേറ്റന്റ് കേസ്. തങ്ങളുടെ മുൻപുണ്ടായിരുന്ന മരുന്നിൽ നിന്നും സാരമായ മാറ്റം വരുത്തിയ, തികച്ചും പുതുമയുള്ള മരുന്നാണ് ഗ്ലിവക് എന്ന അവകാശവാദത്തോടെയാണ് നൊവാർട്ടിസ് അതിന് പേറ്റന്റിന് ആപേക്ഷിച്ചത്. എന്നാൽ ഭാരത പേറ്റന്റ് കാര്യാലയം ആ അപേക്ഷ നിരസിച്ചു. ഇതിനെതിരായി ഭാരത ബൌദ്ധിക സ്വത്തവകാശ അപ്പലേറ്റ് ബോർഡിന് നൊവാർട്ടിസ് സമർപ്പിച്ച അപ്പീലും നിരസിക്കപ്പെട്ടു. പ്രത്യേകാനുമതി ഹർജിയിലൂടെ സുപ്രീംകോടതി മുൻപാകെ ഈ നടപടികൾ നൊവാർട്ടിസ് ചോദ്യം ചെയ്തെങ്കിലും അവരുടെ വാദമുഖങ്ങൾ ആ കോടതിയും തള്ളികളയുകയും ഗ്ലിവക്കിന് ഇന്ത്യയിൽ പേറ്റന്റ് അനുവദിക്കാനാവില്ലെന്ന് വ്യക്തമാക്കുകയും ചെയ്തു. ഗ്ലിവക്കിലൂടെ ഇന്ത്യയിലെ അർബുദ ഔഷധ വിപണിയിൽ ആധിപത്യം നേടാനുള്ള നൊവാർട്ടിസിന്റെ ശ്രമം ഇതോടെ പരാജയപ്പെട്ടു.
പശ്ചാത്തലം
രക്താർബുദത്തിനുള്ള ചികിത്സയ്‌ക്കുള്ള ഔഷധനിർമ്മാണത്തിനായി ഉപയോഗിക്കുന്ന രാസവസ്തുവാണ് ഇമാറ്റിനിബ് മെസിലേറ്റ്. ട്രിപ്സ് നിർദ്ദേശങ്ങൾക്കനുസരണമായി ഭാരത പേറ്റന്റ് നിയമത്തിൽ 1995 ൽ തന്നെ ഭേദഗതി വരുത്തേണ്ടതായിരുന്നു. എന്നാൽ അതിന് കാലതാമസം ഉണ്ടായതിനാൽ 1999 നുശേഷം പേറ്റന്റ് ചെയ്യപ്പെട്ട മരുന്നുകൾ മാർക്കറ്റ് ചെയ്യാൻ പേറ്റന്റെടുത്ത കമ്പനികൾക്കു മാത്രമായി കുത്തകവിപണനാധികാരം (എക്സ്‌ക്ലൂസ്സീവ് മാർക്കറ്റിംഗ് റൈറ്റ്സ്) നൽകിക്കൊണ്ടുള്ള വ്യവസ്ഥ, 1999 ലെ ഭാരത പേറ്റന്റ് നിയമത്തിലെ ഒന്നാം ഭേദഗതിയിൽ ഉൾപ്പെടുത്തിയിരുന്നു. 1995നു ശേഷം ഇമാറ്റിനിബ് മെസിലേറ്റ് തങ്ങൾ പേറ്റൻറ് ചെയ്ത് ഗ്ളീവക് എന്ന ബ്രാൻഡ് നാമത്തിൽ വിൽക്കുകയാണെന്നും ഈ വ്യവസ്ഥപ്രകാരം മറ്റ് കമ്പനികൾ ഈ മരുന്ന് വിൽക്കുന്നത് തടയണമെന്നും ആവശ്യപ്പെട്ട് നൊവാർട്ടിസ് ചെന്നൈ ഹൈകോടതിയെ സമീപിച്ചു. നൊവാർട്ടിസിൻെറ ഈ വാദം അംഗീകരിച്ച് ഇന്ത്യൻ കമ്പനികൾ ഇമാറ്റിനിബ് മെസിലേറ്റ് വിൽക്കുന്നത് തടഞ്ഞ് കോടതി ഉത്തരവിട്ടു. ഇതിനെതിരെ കേസിൽ കക്ഷിചേർന്ന് കാൻസർ രോഗികളുടെ സംഘടന ഗ്ളീവക്കിന് പേറ്റൻറ് ലഭിച്ചത് 1995നുമുമ്പാണെന്ന് സുപ്രീംകോടതിയിൽ തെളിയിച്ചതോടെ നൊവാർട്ടിസിന്റെ അന്നത്തെ നീക്കം പരാജയപ്പെട്ടു.
ഇതിനെ തുടർന്ന് ഇമാറ്റിനിബ് മെസിലേറ്റിന്റെ ബീറ്റാ ക്രിസ്റ്റൽ ഫോമിലുള്ള ഉല്പന്നമായ ഗ്ലിവക് എന്നമരുന്ന് പുതിയ ഉത്പന്നമാണ് എന്നവകാശപ്പെട്ട് നൊവാർട്ടിസ് ആ മരുന്നിന് പേറ്റന്റിനായി ഭാരത പേറ്റന്റ് കാര്യാലയം മുൻപാകെ അപേക്ഷ സമർപ്പിച്ചു. ഇമാറ്റിനിബ് മെസിലേറ്റ് അടിസ്ഥാനപ്പെടുത്തിയുള്ള ജെനറിക് ഔഷധങ്ങൾ ഇന്ത്യയിൽ നാറ്റ്കോ, സിപ്ലാ, ഹെട്ടറോ തുടങ്ങിയ കമ്പനികൾ നിലവിൽ ഉത്പാദിപ്പിച്ചുവരുന്നുണ്ട്. നൊവാർട്ടിസിന്റെ മരുന്നിന് പേറ്റന്റ് നൽകുന്നപക്ഷം 2005 ലെ ഇന്ത്യൻ പേറ്റന്റ് നിയമപ്രകാരം അത് ഉല്പന്നത്തിനുള്ള പേറ്റന്റായി മാറുകയും നൊവാർട്ടിസിനല്ലാതെ മറ്റ് കമ്പനികൾക്ക് ഈ മരുന്നോ അതിന്റെ വകഭേദങ്ങളോ ഉത്പാദിപ്പിക്കുവാനുള്ള അവകാശം നഷ്ടപ്പെടുകയും ചെയ്യുമായിരുന്നു. ഇത്തരം കമ്പനികൾ ഉത്പാദിപ്പിക്കുന്ന ജനറിക് മരുന്നിന് ഇന്ത്യയിൽ 8000 രൂപ വിലയുള്ളപ്പോൾ ഗ്ലീവക്കിന്റെ വില 1, 20,000 രൂപയിലധികമായിരുന്നു.
പേറ്റന്റിനുള്ള അപേക്ഷ പരിശോധിച്ച ഭാരത പേറ്റന്റ് കാര്യാലയം ഗ്ലിവക് പുതിയ മരുന്നാണെന്ന നൊവാർട്ടിസിന്റെ അവകാശവാദം അംഗീകരിച്ചില്ല. ഇന്ത്യൻ പേറ്റന്റ് നിയമത്തിലെ 3 (ഡി) വകുപ്പുപ്രകാരം നിലവിലുള്ള ഒന്നിന്റെ പുതിയതും വ്യത്യസ്തവുമായ ഉല്പന്നത്തിന് മാത്രമേ പേറ്റന്റ് നൽകാനാവൂ. ഈ നിബന്ധന ഗ്ലിവക് പാലിക്കുന്നില്ല എന്നും ആയതിനാൽ അതിന് ഇന്ത്യയിൽ പേറ്റന്റ് നൽകാനാവില്ല എന്നുമായിരുന്നു പേറ്റന്റ് കാര്യാലയം 2006 -ൽ സ്വീകരിച്ച നിലപാട്. ഉദാരവൽക്കരണ നയങ്ങളുടെ ഭാഗമായി ഇന്ത്യൻ പേറ്റന്റ് നിയമത്തിൽ മാറ്റങ്ങൾ വരുത്തുവാനും നിലവിലുണ്ടായിരുന്ന പ്രക്രിയാ പേറ്റന്റിന് പകരം ഉല്പന്ന പേറ്റന്റ് നൽകുന്ന സമ്പ്രദായം നടപ്പാക്കുവാനും കേന്ദ്രസർക്കാർ തീരുമാനിച്ചതിന്റെ ഭാഗമായി ഉണ്ടായതാണ് 2005 ലെ ഇന്ത്യൻ പേറ്റന്റ് നിയമം. ഇതിലെ വ്യവസ്ഥകൾക്കെതിരെ പാർലമെന്റിൽ ഇടതുക്ഷ എം.പിമാർ ശക്തമായ പ്രതിഷേധമുയർത്തിയിരുന്നു. അവരുടെ കൂടി നിർദ്ദേശത്തിന്റെ പശ്ചാത്തലത്തിലാണ്, പുതിയ ഉല്പന്നത്തിന് കർശനമായ മാനദണ്ഡം ഏർപ്പെടുത്തുന്ന 3 (ഡി) വകുപ്പ് എഴുതിച്ചേർക്കപ്പെട്ടത്.
ഇതിനെ തുടർന്ന് ചെന്നെയിലുള്ള ഭാരത ബൌദ്ധിക സ്വത്തവകാശ അപ്പലേറ്റ് ബോർഡിന് നൊവാർട്ടിസ് അപ്പീൽ സമർപ്പിച്ചു. തങ്ങളുടെ മരുന്നിന് പേറ്റന്റ് നിഷേധിക്കുവാനിടയാക്കിയ പേറ്റന്റ് നിയമത്തിലെ 3 (ഡി) വകുപ്പ് റദ്ദാക്കണമെന്നും ഗ്ലിവക്ക് തികച്ചും പുതിയമരുന്നാണെന്നത് അംഗീകരിക്കണമെന്നും അതിന് പേറ്റന്റ് അനുവദിക്കാതിരുന്ന പേറന്റ് കാര്യാലയത്തിന്റെ നടപടി പുന:പരിശോധിക്കണമെന്നുമായിരുന്നു അപ്പിലീലെ ആവശ്യം. എന്നാൽ 2009 -ൽ അപ്പലേറ്റ് ബോർഡും നൊവാർട്ടിസിന്റെ അപ്പീൽ തള്ളിക്കൊണ്ടുള്ള ഉത്തരവ് പുറപ്പെടുവിച്ചു. ഇതിനെതിരായിട്ടാണ് 2009 ആഗസ്റ്റ് 10 ന് നൊവാർട്ടിസ് സുപ്രീം കോടതിയിൽ പ്രത്യേകാനുമതി ഹർജി നൽകിയത്. കേന്ദ്രസർക്കാരിനൊപ്പം ഇന്ത്യൻ കമ്പനികളും സാമൂഹ്യപ്രവർത്തകരും കക്ഷിചേർന്ന ഈ കേസ് അന്താരാഷ്ട്രതലത്തിൽ തന്നെ ശ്രദ്ധയാകർഷിച്ചിരുന്നു. ജനറിക് ഔഷധ നിർമ്മാണത്തിന്റെ കേന്ദ്രമായി വിശേഷിപ്പിക്കപ്പെടുന്ന ഇന്ത്യയിലെ തദ്ദേശീയ ഔഷധ വവ്യസായം ബഹുരാഷ്ട്ര ഔഷധ ഭീമന്മാരുടെ ഉറക്കം കെടുത്തുന്ന ഒന്നാണ്. ലോകത്തിലെ ഏറ്റവും വലിയ ഔഷധവിപണികളിലൊന്നിനെ ബാധിക്കുന്നതും പേറ്റന്റ് സംബന്ധമായ നിർണ്ണായകമായ നിലപാടുമാണ് ഈ കേസിലെ വിധിന്യായം. അതുകൊണ്ടുതന്നെ ഈ കേസ് അന്താരാഷ്ട്ര വാണിജ്യമേഖലയിലും വലിയ സ്വാധീനമുളവാക്കുന്നതായിരുന്നു. .
വിധിന്യായം
നൊവാർട്ടിസ് എ.ജി അപ്പീൽ വാദിയും യൂണിയൻ ഓഫ് ഇന്ത്യയും മറ്റുള്ളവരും അപ്പീൽ പ്രതികളുമായ ഒരു കേസും (സിവിൽ അപ്പീൽ നമ്പരുകൾ. 2013 ൽ 2706-2716) നാറ്റകോ ഫാർമ, മെസ്സേഴ്സ് ക്യാൻസർ പേഷ്യന്റ്സ് എയ്ഡ് അസോസിയേഷൻ എന്നിവർ അപ്പീൽ വാദികളും യൂണിയൻ ഓഫ് ഇന്ത്യയും മറ്റുള്ളവരും അപ്പീൽ പ്രതികളുമായ മറ്റ് രണ്ടുകേസുകളും ഒരുമിച്ചാണ് ഈ വിഷയത്തിൽ സുപ്രീം കോടതി വിചാരണക്കായി പരിഗണിച്ചത്.
അനാവശ്യ പേറ്റൻറുകൾ തടയുന്നതിനായി ഇന്ത്യൻ പേറ്റന്റ് നിയമം 2005 ൽ ഉൾപ്പെടുത്തിയ 3 (ഡി) 3 (ഡി) എന്ന വകുപ്പിന്റെ പ്രാധാന്യമെന്ത്? അപ്പീൽവാദിയായ നൊവാർട്ടിസ് അവകാശപ്പെടുന്നതുപ്രകാരം അവരുടെ ഗ്‌ളിവക് എന്ന മരുന്ന് പേറ്റന്റിനർഹമാകുന്ന തരത്തിൽ "നവീനമായ ഉത്പന്നം" എന്ന മാനദണ്ഡം പാലിക്കുന്നുണ്ടോ ? അപ്രകാരമുള്ള മാനദണ്ഡങ്ങൾ പാലിക്കുന്നപക്ഷം പേറ്റന്റ് നിയമപ്രകാരമുള്ള "കണ്ടുപിടിത്തം" എന്ന വിഭാഗത്തിൽപ്പെടുന്നുണ്ടോ ? എന്നീ തർക്കങ്ങളാണ് ഈ കേസിൽ ഇന്ത്യയുടെ പരമോന്നത കോടതി പരിഗണിച്ചത്. ജസ്റ്റിസുമാരായ അഫ്‌താബ് ആലം, രഞ്ജന പ്രകാശ് ദേശായ് എന്നിവരടങ്ങിയ സുപ്രീംകോടതി ബഞ്ച് വിവിധ കക്ഷികളുടെ പ്രഗല്ഭരായ അഭിഭാഷകരായ പ്രവീൺ ആനന്ദ്, ആനന്ദ് ഗ്രോവർ തുടങ്ങിയവരുടെയും സർക്കാരിന്റെയും വിശദമായ വാദംകേൾക്കലുകൾക്ക് ശേഷം 2013 ഏപ്രിൽ 1-നാണ് 112 പേജോളം വരുന്ന അതിന്റെ വിധിന്യായം പുറപ്പെടുവിച്ചത്.
ക്രോണിക് മയലോയ്ഡ് ലുക്കീമിയ എന്ന രക്താർബുദത്തിന്റെ ചികിത്സക്കായുള്ള ഗ്ളിവെക് എന്ന മരുന്ന് ഇമാറ്റിനിബ് മെസിലേറ്റിന്റെ (Imatinib Mesylate) ബീറ്റാ ക്രിസ്റ്റൽ ഫോമിലുള്ളതാണെന്നും കൂടുതൽ ചികിത്സാക്ഷമതയുള്ളതാണെന്നും ഇന്ത്യൻ കമ്പനികളുടേത് ചികിത്സാക്ഷമത കുറഞ്ഞ ഫ്രീ ബേസ് ഫോമിലുള്ളതാണെന്നും പേറ്റൻറ് അപേക്ഷയിൽ നൊവാർട്ടിസ് അവകാശപ്പെട്ടു. ജൈവലഭ്യത (Bioavailability) മൂലം തങ്ങളുടെ മരുന്നിന്റെ ഫലസിദ്ധി മറ്റ് ഔഷധങ്ങളേക്കാൾ 30 ശതമാനം കൂടുതലാണെന്നും നൊവാർട്ടിസ് വാദിച്ചു.
എന്നാൽ നൊവാർട്ടിസിന്റെ ഈ വാദങ്ങളെല്ലാം തള്ളിയ സുപ്രീംകോടതി, ഗ്ലിവക്കിന് ഇന്ത്യയിൽ പേറ്റന്റ് അനുവദിക്കാനാവില്ലെന്ന് വിധിച്ചു.
വിവാദങ്ങൾ
ഈ കേസിൽ ആദ്യം നൊവാർട്ടിസ് കമ്പനിയെ പ്രതിനിധീകരിച്ചത് പ്രമുഖ അഭിഭാഷകനായ രോഹിന്റൺ ഫാലി നരിമാനും ഇന്ത്യൻ ഗവൺമെന്റിനെ പ്രതിനിധീകരിച്ചത് സൊളിസിറ്റർ ജനറലായിരുന്ന ഗോപാൽ സുബ്രമണ്യവുമായിരുന്നു. എന്നാൽ സൊളിസിറ്റർ ജനറൽ സ്ഥാനത്തു നിന്ന് ഗോപാൽ രാജി വച്ചതിനെത്തുടർന്ന് നരിമാനെ പുതിയ സൊളിസിറ്റർ ജനറലായി നിയമിച്ചു. തുടർന്ന് ഗോപാൽ സുബ്രമണ്യം നൊവാർട്ടിസ് കമ്പനിയെ പ്രതിനിധീകരിക്കാനായി കോടതിയിലെത്തിയത് വിവാദമായിരുന്നു.
അവലംബം
വർഗ്ഗം:ഇന്ത്യയിലെ സുപ്രീം കോടതി വിധികൾ
തുള്ളൽ സാഹിത്യം
തുള്ളൽ എന്ന കേരളീയ കലയുമായി ബന്ധപ്പെട്ട സാഹിത്യപ്രസ്ഥാനമാണ് തുള്ളൽ സാഹിത്യം. തുള്ളൽ പ്രസ്ഥാനത്തിന്റെ ജനയിതാവായ കലക്കത്ത്കുഞ്ചൻ നമ്പ്യാർ തുള്ളൽകലയുടെ രംഗാവിഷ്‌കരണത്തിന് അനുയോജ്യമായ വിധത്തിൽ രചിച്ച കൃതികളാണ് ഇവയിൽ ആദ്യത്തേത്.
ചരിത്രം
ചാക്യാർകൂത്ത്, കൂടിയാട്ടം, കഥകളി, പടയണി, കോലങ്ങൾ തുടങ്ങിയ കലാരൂപങ്ങളുടെ പല അംശങ്ങളും സ്വീകരിച്ചു സർവജനസ്പർശിയായ ഒരു കലാസാഹിത്യപ്രസ്ഥാനമെന്ന നിലയിൽ തുള്ളലിന് രൂപം നൽകുകയാണ് നമ്പ്യാർ ചെയ്തത്.
വേഷത്തെ അടിസ്ഥാനമാക്കിയും മറ്റും ഓട്ടൻ തുള്ളൽ, ശീതങ്കൻ തുള്ളൽ, പറയൻ തുള്ളൽ എന്നിങ്ങനെ മൂന്നായും തുള്ളലുകളെ തരംതിരിക്കാറുണ്ട്. ഈ മൂന്നു വിഭാഗം തുള്ളലുകൾക്കും പ്രത്യേകം പ്രത്യേകം കൃതികളും നമ്പ്യാർ രചിച്ചിട്ടുണ്ട്. സ്യമന്തകം, ഘോഷയാത്ര, നളചരിതം, രുക്മിണി സ്വയംവരം തുടങ്ങിയവ ഓട്ടൻതുള്ളലിനും, കല്യാണസൗഗന്ധികം, കൃഷ്ണലീല, പ്രഹ്‌ളാതചരിതം തുടങ്ങിയവ ശീതങ്കൻ തുള്ളലിനും, ത്രിപുരദഹനം, പാഞ്ചാലീസ്വയംവരം, സഭാപ്രവേശം തുടങ്ങിയവ പറയൻതുള്ളൽ വിഭാഗത്തിലുമാണ്. ഫലിത പരിഹാസങ്ങളും യഥാർഥവും സ്വാഭാവികവുമായ വർണനകളും നിറഞ്ഞ തുള്ളൽകൃതികളിൽ പുരാണകഥകളാണ് ആധാരമായിട്ടുള്ളത്. കുഞ്ചൻനമ്പ്യാർക്കുശേഷം നിരവധി തുള്ളൽ കൃതികൾ മലയാളത്തിലുണ്ടായിട്ടുണ്ട്.
ഡിസ്കവറി ബേ മറൈൻ ദേശീയോദ്യാനം
ഡിസ്കവറി ബേ മറൈൻ ദേശീയോദ്യാനം എന്നത് ആസ്ത്രേലിയയിലെ വിക്റ്റോറിയ സംസ്ഥാനത്തിലെ വെസ്റ്റേൺ ജില്ലയിലെ ഒരു തീരദേശദേശീയോദ്യാനമാണ്. പോർട്ട് ലാന്റിനു സമീപത്തായി സ്ഥിതിചെയ്യുന്ന ഈ ദേശീയോദ്യാനം 2,770 ഹെക്റ്റർ പ്രദേശത്തായി വ്യാപിച്ചുകിടക്കുന്നു. കേപ്പ് ഡുക്വെൻസ് മുതൽ ബ്ലാക്ക്സ് ബീച്ച് വരെയുള്ള കേപ്പ് ബ്രിഡ്ജ് വാട്ടറിന്റെ 6 കിലോമീറ്റർ നീളമുള്ള തീരപ്രദേശത്തിന്റെ പടിഞ്ഞാറായി ഇത് നീണ്ടുകിടക്കുന്നു. തീരത്തു നിന്ന് 3 നോട്ടിക്കൽ മൈൽ അകലെയായി വിക്റ്റോറിയയുടെ സമുദ്ര അതിർത്തി വരെ ഈ ദേശീയോദ്യാനമുണ്ട്.
ടോർഗ്രിം സോൺസ്
ഒരു നോർവീജിയൻ ഫിസിഷ്യനും ചരിത്രകാരനും എഴുത്തുകാരനുമാണ് ടോർഗ്രിം സോൺസ് (ജനനം മാർച്ച് 2, 1956, മോസിൽ). അദ്ദേഹം നോർവീജിയൻ സാമൂഹിക, ഫോറൻസിക് ചരിത്രത്തെക്കുറിച്ച് വിപുലമായി എഴുതിയിട്ടുണ്ട്.
ആദ്യകാല ജീവിതവും വിദ്യാഭ്യാസവും
ഓസ്റ്റ്ഫോൾഡിലെ മോസിൽ ജനിച്ച സോർനെസ് ഓസ്ലോഫ്ജോർഡിലെ ജെലോയ് ദ്വീപിലാണ് വളർന്നത്. അദ്ദേഹത്തിന്റെ പിതാവ് ടോർ സോൺസ്, എഴുത്തുകാരനും എഞ്ചിനീയറുമാണ്. അദ്ദേഹത്തിന് മൂന്ന് സഹോദരങ്ങളുണ്ട്. കിർകെപാർക്കൻ സീനിയർ ഹൈസ്‌കൂളിൽ ചേർന്ന അദ്ദേഹം പിന്നീട് ബെർഗൻ യൂണിവേഴ്‌സിറ്റിയിൽ മെഡിസിൻ പഠിച്ചു. തുടർന്ന് ഒബ്‌സ്റ്റട്രീഷ്യൻ/ഗൈനക്കോളജിസ്റ്റായി. അദ്ദേഹം നിലവിൽ ഓസ്ലോയ്ക്ക് പുറത്തുള്ള ലോറെൻസ്‌കോഗിലാണ് താമസിക്കുന്നത്.
കരിയർ
1815 കാലഘട്ടത്തിലെ വധശിക്ഷയുടെ എല്ലാ കേസുകളും വിശദമായി പ്രതിപാദിക്കുന്ന 1815-1876 (നോർവീജിയൻ: Ondskap: De henrettede i Norge 1815-1876) എന്ന പുസ്തകത്തിലൂടെ 2009-ൽ അദ്ദേഹം തന്റെ പ്രസിദ്ധീകരണരംഗത്ത് അരങ്ങേറ്റം കുറിച്ചു. –1876, സഹ ക്രൈം ഗ്രന്ഥകാരനും ചരിത്രകാരനുമായ ഹാൻസ് ഒലാവ് ലാഹ്ലം ഇതിനെ "ഒരു മാസ്റ്റർപീസ്" എന്ന് വിളിച്ചു. "താഴെ നിന്ന് കാണുന്ന പഴയ നോർവീജിയൻ സമൂഹത്തിലേക്കുള്ള ഒരു അദ്വിതീയ ഉൾക്കാഴ്ച" എന്നാണ് ആഫ്റ്റെൻപോസ്റ്റൻ ഇതിനെ വിശേഷിപ്പിച്ചത്.
അദ്ദേഹത്തിന്റെ രണ്ടാമത്തെ കൃതി, നോ മേഴ്‌സി: ദി എക്‌സിക്യൂഡ് ഇൻ നോർവേ 1783–1814 (2011), അദ്ദേഹത്തിന്റെ ആദ്യ പുസ്തകത്തിന്റെ മുൻഭാഗമായി കണക്കാക്കാം. നോർവീജിയൻ ജുഡീഷ്യൽ ചരിത്രത്തെ പൊതുവായി ആഴത്തിൽ പരിശോധിക്കുന്നു. ആ കാലഘട്ടത്തിലെ വധശിക്ഷയുടെ കേസുകളും 1783-1814 പ്രത്യേകിച്ചും, ഓരോ കേസും വ്യക്തിഗതമായും അക്കാലത്തെ സമൂഹവുമായി ബന്ധപ്പെട്ട് വീണ്ടും കൈകാര്യം ചെയ്തു. കുറ്റവാളികളോടും ഇരകളോടും ഇടപഴകുന്നതിൽ ജനസംഖ്യാശാസ്‌ത്രത്തിന്റെയും സാമൂഹിക അസമത്വങ്ങളുടെയും സ്വാധീനത്തെക്കുറിച്ച് അദ്ദേഹം ചില വീക്ഷണങ്ങൾ വെക്കുന്നു. ശരീരഘടനാപരമായ രീതിശാസ്ത്രത്തെക്കുറിച്ചും ക്ലാസിക്കൽ എക്സിക്യൂഷനുകളുടെ കലയും സാങ്കേതികതയെക്കുറിച്ചും ഒരു ക്ലിനിക്കിന്റെ വീക്ഷണം കൊണ്ടുവന്നതിലൂടെ അദ്ദേഹം ശ്രദ്ധിക്കപ്പെട്ടു.
External links
വർഗ്ഗം:1956-ൽ ജനിച്ചവർ
ഐ.ടി. ജോസഫ്
മലയാളനാടക നടനാണ് '''ഐ.ടി. ജോസഫ്'''. നൂറിലധികം നാടകങ്ങളിലായി ആയിരത്തിലധികം വേദികളിൽ അഭിനയിച്ചു. കൂടാതെ ചലച്ചിത്രങ്ങളിലും ടെലിവിഷൻ സീരിയലുകളിലും ഷോർട്ട്ഫിലിമുകളിലും അഭിനയിച്ചു. ഭാര്യ:ഷൈനി, മക്കൾ: ദീപ, ദീപ്തി
അവലംബം
വർഗ്ഗം:മലയാളനാടകനടന്മാർ വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
അഹ്മദ്പൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് അഹ്മദ്പൂർ. കപൂർത്തല ജില്ല ആസ്ഥാനത്തുനിന്നും 12 കിലോമീറ്റർ അകലെയാണ് അഹ്മദ്പൂർ സ്ഥിതിചെയ്യുന്നത്. അഹ്മദ്പൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് അഹ്മദ്പൂർ ൽ 151 വീടുകൾ ഉണ്ട്. ആകെ ജനസംഖ്യ 714 ആണ്. ഇതിൽ 360 പുരുഷന്മാരും 354 സ്ത്രീകളും ഉൾപ്പെടുന്നു. അഹ്മദ്പൂർ ലെ സാക്ഷരതാ നിരക്ക് 92.49 ശതമാനമാണ്. ഇത് സംസ്ഥാന ശരാശരിയായ 75.84 ലും മേലെയാണ്. അഹ്മദ്പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 48 ആണ്. ഇത് അഹ്മദ്പൂർ ലെ ആകെ ജനസംഖ്യയുടെ 6.72 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 288 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 228 പുരുഷന്മാരും 60 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 85.07 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 46.88 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
അഹ്മദ്പൂർ ലെ 88 പേരും പട്ടിക ജാതി വിഭാഗത്തിൽ പെടുന്നു. പട്ടിക വർഗ്ഗത്തിലുള്ള ആരുംതന്നെ ഇവിടെ ജീവിക്കുന്നില്ല.
മെഗ് റയാൻ
1990 കളിലും 2000 ത്തിന്റെ തുടക്കത്തിലും ഏറ്റവും പ്രശസ്തരായ നടിമാരിലൊരാളായി ദേശീയവും അന്തർദേശീയവുമായി ശ്രദ്ധ നേടുന്നതിനും അഭിനയരംഗത്ത് തന്റേതായ ഒരു സ്ഥാനം നിലനിറുത്തുന്നതിനും റയാന് കഴിഞ്ഞു. സ്ലീപ്പലെസ് ഇൻ സീറ്റിൽ (1993), ഫ്രഞ്ച് കിസ് (1995), യു ഹാവ് ഗോട്ട് മെയിൽ (1998), കെയിറ്റ് & ലെപ്പേർഡ് (2001) പോലെയുള്ള റൊമാന്റിക് കോമഡി ചിത്രങ്ങളിലെ അഭിനയം പ്രത്യേകം എടുത്തു പറയാവുന്നവയാണ്. അവരുടെ മറ്റു ചിത്രങ്ങളിൽ ദ ഡോർസ് (1991), വെൻ എ മാൻ ലവ്സ് എ വുമൺ (1994), കറേജ് അണ്ടർ ഫയർ (1996), അഡിക്റ്റഡ് ടു ലവ് (1997), സിറ്റി ഓഫ് ഏഞ്ചൽസ് (1998), പ്രൂഫ് ഓഫ് ലവ് (2000), ദ വിമൻ (2008) എന്നിവ ഉൾപ്പെടുന്നു. 2015 ൽ ആദ്യമായി ഇത്താക്ക എന്ന ചിത്രം സംവിധാനം ചെയ്യുകയും അതിൽ അഭിനയിക്കുകയും ചെയ്തിരുന്നു.
ആദ്യകാലജീവിതം
ഒരു മുൻ നടിയും ഇംഗ്ലീഷ് അദ്ധ്യാപികയുമായിരുന്ന സൂസൻ ജോർഡാൻ (മുമ്പ്, ദീഗാൻ), ഗണിതശാസ്ത്ര അധ്യാപകനായിരുന്ന ഹാരി ഹൈറ എന്നിവരുടെ പുത്രിയായി കണക്റ്റിക്കട്ടിലെ ഫെയർഫീൽഡിലാണ് മെഗ് റയാൻ ജനിച്ചതും വളർന്നതും. അവർ ജർമൻ, ഐറിഷ്, ഉക്രേനിയൻ വംശീയ പാരമ്പര്യമുള്ളയാളാണ്.
സി.വി.ആർ. പുരം
തിരുവനന്തപുരം ജില്ലയിൽ നെയ്യാറ്റിൻകര താലൂക്കിലെ ആറയൂരിൽ സ്ഥിതിചെയ്യുന്ന ഒരു ഗ്രാമപ്രദേശം ആണ് സി.വി.ആർ.പുരം. ലോകപ്രശസ്ത മലയാള സാഹിത്യകാരൻ സി.വി. രാമൻപിള്ളയുടെ നാമഥേയത്തിൽ ആണ് ഈ സ്ഥലം അറിയപ്പെടുന്നത്. ഇവിടെ സി.വി രാമൻപിള്ളയുടെ പേരിൽ ഒരു ഗ്രന്ഥശാല പ്രവർത്തിക്കുന്നുണ്ട്. ഉദിയൻകുളങ്ങരയിൽ നിന്ന് ഏകദേശം മൂന്നു കിലോമീറ്ററും കൊറ്റാമത്തുനിന്ന് ഏകദേശം ഒന്നര കിലോമീറ്ററും സഞ്ചരിച്ചാൽ സി.വി.ആർ.പുരത്തെത്താം.
അവലംബം
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
ലെവ്നെഹ്സോവിയ
ഹദ്രോസറോയിഡ് ജെനുസിൽ പെട്ട ദിനോസർ ആണ് ലെവ്നെഹ്സോവിയ. അന്ത്യ ക്രിറ്റേഷ്യസ് കാലത്തു ആണ് ജീവിച്ചിരുന്നത്. ഉസ്ബെക്കിസ്ഥാനിൽ നിന്നാണ് ഫോസിൽ കിട്ടിയിട്ടുള്ളത്.
ശരീര ഘടന
സസ്യഭോജി ആയ ദിനോസർ ആയിരുന്നു ഇവ. ഏകദേശം 2 മീറ്റർ ആണ് നീളം കണക്കാക്കിയിട്ടുള്ളത് ഭാരമാകട്ടെ 150 കിലോയും.
ഫോസിൽ
ഫോസിൽ ആയി കിട്ടിയിട്ടുള്ളത് തലയുടെ ഭാഗങ്ങളും ഏതാനും നട്ടെല്ലും മാത്രം ആണ്. ഇവയുടെ വർഗ്ഗീകരണം നടന്നത് 2009 ൽ ആണ്. ഇവയുടെ മുഴുവൻ ഫോസ്സിൽ ഇത് വരെ കണ്ടു കിട്ടിയിടില്ല.
കുടുംബം
ഹദ്രോസറോയിഡ് കുടുംബത്തിൽ പെട്ട ഇവ ഈ വിഭാഗത്തിലെ ആദ്യ കാല ദിനോസറുകളിൽ ഒന്നാണ്
പുറത്തേക്കുള്ള കണ്ണികൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
കുന്ദമംഗലം ബ്ലോക്ക് പഞ്ചായത്ത്
കോഴിക്കോട് ജില്ലയിൽ കോഴിക്കോട് താലൂക്കിലാണ് 337.93 ചതുരശ്രകിലോമീറ്റർ വിസ്തീർണ്ണമുള്ള കുന്ദമംഗലം ബ്ളോക്ക് പഞ്ചായത്ത് സ്ഥിതി ചെയ്യുന്നത്.
ഗ്രാമപഞ്ചായത്തുകൾ
കുന്ദമംഗലം ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
വിലാസം
കുന്ദമംഗലം ബ്ലോക്ക് പഞ്ചായത്ത് കുന്ദമംഗലം - 673571 ഫോൺ : 0495 2800276 ഇമെയിൽ‍‍ : bdokglmkkd@gmail.com
അവലംബം
വർഗ്ഗം: കോഴിക്കോട് ജില്ലയിലെ ബ്ലോക്ക് പഞ്ചായത്തുകൾ
വടയാർ
കോട്ടയം ജില്ലയിൽ തലയോലപ്പറമ്പ് ഗ്രാമപഞ്ചായത്തിൽ ഉൾപ്പെടുന്ന ഒരു സ്ഥലമാണ് വടയാർ.
ഇളങ്കാവ് അമ്പലം
വടയാർ ഉള്ള ഒരു ഹൈന്ദവ ക്ഷേത്രമാണ് ഇളങ്കാവ്. വടയാർ ഇളങ്കാവ് അമ്പലത്തിലെ ഒരു ഉത്സവ ചടങ്ങ് ആണ് ആറ്റുവേല. ആറ്റുവേല എന്നറിയപ്പെടുന്ന ക്ഷേത്ര മാതൃക, രണ്ടു കൂറ്റൻ വള്ളങ്ങൾ കൂട്ടികെട്ടിയുണ്ടാകുന്ന ചങ്ങാടം നിർമ്മിച്ച് അലങ്കരിച്ച് കൊടുങ്ങല്ലൂർ ദേവിയുടെ തിടമ്പ് വെച്ച് രാത്രിയിൽ മൂവാറ്റുപുഴ ആറിലൂടെ ആറ്റുവേലകടവിൽ നിന്നും ഇളം കാവ് ക്ഷേത്രം വരെ തുഴഞ്ഞ് കൊണ്ടുവരുന്ന വലിയൊരു ഘോഷയാത്രയാണ് അത്. വടക്കുംകൂർ രാജവംശത്തിന്റെ പരദേവതയായ ഇളങ്കാവിലമ്മയെ കാണാൻ മീനമാസത്തിലെ അശ്വതി നാളിൽ സഹോദരിയായ കൊടുങ്ങല്ലൂരമ്മ ജലമാർഗം എത്തുന്നുവെന്നാണ് ആറ്റുവേലയുമായി ബന്ധപ്പെട്ട ഐതിഹ്യം. ഇളംകാവമ്പലത്തിന്റെ വടക്കു ഭാഗത്തു കൂടെ കിഴക്ക് പടിഞ്ഞാറായി മൂവാറ്റുപുഴ ആർ ഒഴുകുന്നു. മുടി തുള്ളൽ, സർപ്പം പാട്ട്, സർപ്പം തുള്ളൽ, വടി എന്ന പേരുള്ള ഒരു പലഹാരം ചുട്ടുണ്ടാക്കുന്ന പൂജകൾ, ഗരുഡൻ തൂക്കം, വെളിച്ചപ്പാട് തുടങ്ങിയവയൊക്കെ ഇവിടെയുള്ള ആചാരങ്ങളാണ്.
വടയാർ ഉണ്ണിമിശിഹാ പള്ളി
വടയാർ ഉള്ള വളരെ പഴക്കമുള്ള കത്തോലിക്കാ ദേവാലയമാണ് ഉണ്ണിമിശിഹാ പള്ളി. ടിപ്പു സുൽത്താൻ കേരളം ആക്രമിക്കുന്ന സമയം കേരളത്തിലെ ആരധനാലയങ്ങൾ ക്കൊള്ളയടിക്കപ്പെട്ടനെെെ തുടർന്ന് കൊടുങ്ങല്ലൂരിൽ നിന്നും സഭയുടെ ആസ്ഥാനം വടയാർ ഉണ്ണിമിശിഹാ പള്ളിയിലേക്ക് മാറ്റുകയുണ്ടായി. ഏകദേശം 3 വർഷത്തോളം ആസ്ഥാനം ഈ പള്ളി ആയിരുന്നു.
അതിൻ്റെ സ്മരണയ്ക്കായിട്ടാണ് ഇന്നും വടയാർ പള്ളിയുടെ മുൻവശത്തായി ഇരട് ബന്ധ ഉള്ള കുരിശ് സ്ഥിതി ചെയ്യുന്നത്.
ചേറ്റിൽ വെട്ടിയ ഭഗവതി ക്ഷേത്രം
പാലക്കാട് ജില്ലയിലെ ധോണിയിൽ സ്ഥിതി ചെയ്യുന്ന പുരാതനമായ ക്ഷേത്രമാണ് ചേറ്റിൽ വെട്ടിയ ഭഗവതി ക്ഷേത്രം, മറ്റു ക്ഷേത്രങ്ങളിൽ നിന്നും വ്യത്യസ്തമായി ദേവി വിഗ്രഹം ചെളിയിലാണ് നിലകൊള്ളുന്നത്, ഈ വിഗ്രഹം സ്വയംഭൂവാണെന്ന് വിശ്വസിക്കപ്പെടുന്നു.
എല്ലാ വർഷവും മാർച്ച് മാസത്തിലാണ് ഇവിടെ ഉത്സവം കൊണ്ടാടുന്നത് ലഘുചിത്രം|ചേറ്റിൽ വെട്ടിയ ഭഗവതി ക്ഷേത്രം
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
രുദകി
രുദകി (رودکی) എന്നും "കവികളുടെ ആദം" (آدم الشعرا) എന്നും അറിയപ്പെടുന്ന Abū 'Abd Allāh Ja'far ibn Muḥammad al-Rūdhakī  (Persian: ابو عبدالله جعفر بن محمد رودکی‎; born c. 859, Rudaki, Khorasan—died 940/941), ഒരു പേർഷ്യൻ കവിയായിരുന്നു. ആധുനിക പേർഷ്യൻ ഭാഷയിലെ ആദ്യത്തെ മികച്ച സാഹിത്യ പ്രതിഭയായി കണക്കാക്കപ്പെടുന്നു.
ആധുനിക പേർഷ്യൻ അക്ഷരമാലയിൽ കവിതകൾ രചിച്ച റുഡാക്കി ക്ലാസിക്കൽ പേർഷ്യൻ സാഹിത്യത്തിന്റെ സ്ഥാപകനായി കണക്കാക്കപ്പെടുന്നു. അദ്ദേഹത്തിന്റെ കവിതകളിൽ ക്വാട്രെയിൻ ഉൾപ്പെടെ പേർഷ്യൻ കവിതയിലെ ഏറ്റവും പുരാതനമായ പല ഇനങ്ങളും അടങ്ങിയിരിക്കുന്നു. എന്നിരുന്നാലും, അദ്ദേഹത്തിന്റെ വിപുലമായ കവിതയുടെ ഒരു ചെറിയ ശതമാനം മാത്രമേ അവശേഷിക്കുന്നുള്ളൂ. ഒൻപതാം നൂറ്റാണ്ടിലെ രാജദർബാറിലെ സംഗീതജ്ഞൻ, കവി, വാചാലൻ/ അനുവാചകൻ, കോപ്പിസ്റ്റ് തുടങ്ങിയ വ്യത്യസ്ത വേഷങ്ങൾ സംയോജിപ്പിച്ച ആദ്യത്തെ വ്യക്തിയാണ് രുദകി.
ആദ്യകാലങ്ങളിൽ
രുദകി 859-ൽ രുദകിൽ (ഖുറാസാൻ) എന്ന ഗ്രാമത്തിലാണ് ജനിച്ചത്. സമനിഡ് സാമ്രാജ്യത്തിൽ സ്ഥിതിചെയ്യുന്ന ഒരു ഗ്രാമമായ രുദക് ഇപ്പോൾ പഞ്ജകന്റ്, ഇന്നത്തെ താജിക്കിസ്ഥാനിൽ സ്ഥിതിചെയ്യുന്നു. അദ്ദേഹത്തിന്റെ ജീവചരിത്രകാരന്മാരിൽ ഭൂരിഭാഗവും അദ്ദേഹം പൂർണ്ണമായും അന്ധനാണെന്ന് വാദിക്കുന്നുണ്ടെങ്കിലും, ആദ്യകാല ചില ജീവചരിത്രകാരന്മാർ ഇതിനെക്കുറിച്ച് മൗനം പാലിക്കുന്നു. അല്ലെങ്കിൽ അന്ധനായി ജനിച്ചതായി അദ്ദേഹത്തെ പരാമർശിക്കുന്നില്ല. അദ്ദേഹത്തിന്റെ കൃത്യമായ അറിവും നിറങ്ങളെക്കുറിച്ചുള്ള വിവരണവും അദ്ദേഹത്തിന്റെ കവിതയിൽ വ്യക്തമാകുന്നതുപോലെ, ഈ വാദത്തെ വളരെ സംശയാസ്പദമാക്കുന്നു.
സമനിദ് ദർബാറിൽ
ജീവിതത്തിന്റെ തുടക്കത്തിൽ, അദ്ദേഹത്തിന്റെ നേട്ടങ്ങളുടെ പ്രശസ്തി ഖൊറാസന്റെയും ട്രാൻസോക്സിയാനയുടെയും ഭരണാധികാരിയായ സമനിദ് രാജാവ് നാസർ രണ്ടാമൻ ഇബ്നു അഹ്മദിന്റെ ചെവിയിൽ എത്തി. കവിയെ തന്റെ ദർബാറിലേക്ക് ക്ഷണിച്ചു. രുദകി അദ്ദേഹത്തിന്റെ ദൈനംദിന കൂട്ടുകാരനായി. കാലക്രമേണ, രുദകി വലിയ സ്വത്ത് സമ്പാദിക്കുകയും വളരെയധികം ബഹുമാനിക്കപ്പെടുകയും ചെയ്തു. "പേർഷ്യൻ സാഹിത്യത്തിന്റെ പിതാവ്", അല്ലെങ്കിൽ ആദം അല്ലെങ്കിൽ കവികളുടെ സുൽത്താൻ എന്നീ പദവികൾ അദ്ദേഹത്തിന് അർഹതയുണ്ടെന്ന് ചിലർ കരുതുന്നു. കാരണം അദ്ദേഹത്തിന് മുൻഗാമികളുണ്ടായിരുന്നുവെങ്കിലും, ഇതിഹാസ, ഗാനരചന, ഉപദേശപരമായ കവിതകൾ എന്നിവയുടെ സവിശേഷമായ മുദ്ര പതിപ്പിച്ച ആദ്യത്തെയാളാണ് അദ്ദേഹം. അതിന്റെ വ്യക്തിഗത സ്വഭാവം. എല്ലാ പേർഷ്യൻ എഴുത്തുകാരും ഇന്നും ഉപയോഗിക്കുന്ന അക്ഷരമാലാക്രമത്തിൽ കവിയുടെ ഗാനരചനകളുടെ പൂർണ്ണമായ ശേഖരത്തിന്റെ സാധാരണ രൂപമായ ദിവാനിന്റെ സ്ഥാപകനായിരുന്നു അദ്ദേഹം എന്നും പറയപ്പെടുന്നു. ചാങ്ങിൽ (കിന്നരം) വളരെ സമർത്ഥനായ ഗായകനും വായനക്കാരനുമായിരുന്നു.
പിന്നീടുള്ള കരിയർ
ബുഖാറയിലെ സമനിഡ് ഭരണാധികാരി നാസർ രണ്ടാമന്റെ (914–943) ദർബാർ കവിയായിരുന്നു അദ്ദേഹം. എങ്കിലും എ.ഡി. 937-മുതൽ അദ്ദേഹത്തിന് സമയം അനുകൂലമായിരുന്നില്ല. അവസാന വർഷങ്ങളിൽ അദ്ദേഹത്തിന്റെ ജീവിതം ദാരിദ്ര്യത്തിലായിരുന്നു. അതേസമയം അദ്ദേഹത്തിന്റെ കാവ്യാത്മകശൈലിയും ഹൃദയസ്പർശിയായ വിഷാദം നിറഞ്ഞതായിരുന്നു. എ.ഡി. 940/941-ൽ അദ്ദേഹം മരിച്ചു. ഏകദേശം 100,000 ദമ്പതികൾ അവശേഷിക്കുന്നു, അതിൽ ആയിരത്തിൽ താഴെ പേർ മാത്രമേ അവശേഷിക്കുന്നുള്ളൂ.
പൈതൃകം
രുദകിയെക്കുറിച്ച് വിവരിക്കുമ്പോൾ "അദ്ദേഹം ഒരു കവിയായിരുന്നു അദ്ദേഹത്തിന്റെ കവിതകൾ ലോകം കേട്ടു". പ്രശസ്ത ചരിത്രകാരനായ അബുൽ-ഫദ്‌ൽ അൽ ബലാമി പറയുന്നു "രുദകിയെപ്പോലെ ആരും അറബിലോ അജാമിലോ [പേർഷ്യക്കാരിൽ] ഇല്ല". "ഞാൻ അദ്ദേഹത്തിന്റെ കവിതകൾ കണക്കാക്കി, അത് ഒരു ദശലക്ഷവും മുന്നൂറുമായിരുന്നു" എന്ന് റാഷിദി സമർകണ്ടി പറയുന്നു.
പ്രശംസകൾ
അദ്ദേഹത്തിന്റെ ജന്മദിനത്തിന്റെ 1100-ാം വാർഷികത്തിന് ഇറാനിയൻ സർക്കാർ അദ്ദേഹത്തിന്റെ ചിത്രമുള്ള നിരവധി സ്റ്റാമ്പുകൾ പ്രസിദ്ധീകരിച്ചു. അദ്ദേഹത്തിന്റെ 1150-ാം ജന്മവാർഷികത്തോടനുബന്ധിച്ച് 2008 ഡിസംബർ 21 ന് ഇറാനിലെ ടെഹ്റാനിലെ വഹ്ദത്ത് ഹാളിൽ ഒരു അന്താരാഷ്ട്ര സെമിനാർ നടന്നു. പ്രസിഡന്റ് അഹ്മദിനെജാദും താജിക്കിസ്ഥാനിലെ സാംസ്കാരിക മന്ത്രിയും പങ്കെടുത്തു. ഈ സെമിനാറിൽ ആധുനിക പേർഷ്യൻ സാഹിത്യത്തിന്റെ പിതാവായി രുദകി പ്രസിദ്ധനായി.
പുറത്തേക്കുള്ള കണ്ണികൾ
വർഗ്ഗം:858-ൽ ജനിച്ചവർ വർഗ്ഗം:940-കളിൽ മരിച്ചവർ വർഗ്ഗം:അന്ധരായ എഴുത്തുകാർ
സച്ചിദാനന്ദൻ പുഴങ്കര
മലയാളത്തിലെ കവിയും ഗാനരചയിതാവും തിരക്കഥാകൃത്തുമാണ് സച്ചിദാനന്ദൻ പുഴങ്കര.
ജീവിതരേഖ
ഉപ്പത്ത് അമ്മുണ്ണിനായരുടേയും പുഴങ്കര നാനിക്കുട്ടിയമ്മയുടേയും മകനായി 1953 ജനുവരി 15 ന്  ജനനം. ചാലക്കുടിപ്പുഴയുടെ തീരത്ത് കാടുകുറ്റി ദേശത്ത് ഗ്രാമീണപശ്ചാത്തലത്തിൽ 4 സഹോദരന്മാർക്കും 3 സഹോദരിമാർക്കും ഇളയവനായി ജനിച്ചുവളർന്ന സച്ചിദാനന്ദന്റെ മനസ്സിൽ ചെറുപ്പംമുതലേ കവിതയുണ്ടായിരുന്നു. മഹാരാജാസ് കോളേജ് എറണാകുളം, വിക്ടോറിയ കോളേജ്, പാലക്കാട് എന്നിവിടങ്ങളിൽ ഉന്നത വിദ്യാഭ്യാസം പൂർത്തിയാക്കി.
സിനിമാപ്രവേശം
സുഹൃത്തായ ജോസ് പെല്ലിശ്ശേരി വഴി തിലകനെ  പരിചയപ്പെട്ടതാണ് സിനിമാ ലോകത്തേക്ക് കടന്നു വരാൻ കാരണമായത്. സിബി മലയിലിന്റെ പ്രണയവർണ്ണങ്ങൾ എന്ന ചിത്രത്തിനു കഥയും സംഭാഷണവും ഗാനവും എഴുതിയാണ് സിനിമാ ലോകത്തേക്ക് കടന്നു വന്നത്. ആ ചിത്രത്തിലെ 'വരമഞ്ഞളാടിയ', 'ഒരു കുല പൂ പോലെ' എന്നീ ഗാനങ്ങൾ അദ്ദേഹമാണ് എഴുതിയത്. കവിതയിലും സാഹിത്യത്തിലും പരിസ്ഥിതി സംരക്ഷണ പ്രവർത്തനങ്ങളിലും ശ്രദ്ധകേന്ദ്രീകരിച്ച അദ്ദേഹം വളരെ കുറച്ചു ചിത്രങ്ങൾക്കായി മാത്രമേ ഗാനങ്ങൾ എഴുതിയിട്ടുള്ളൂ. ഇഷ്ട ത്തിലെ കാണുമ്പോൾ പറയാമോ എന്ന ഗാനം ജനശ്രദ്ധ നേടിയ ഗാനമാണ്.കെ. എസ്. ആർ. ടി. സിയിൽ നിന്ന് ഇൻസ്പെക്ടറായി വിരമിച്ചു.
ഭാര്യ: എൽസി, മക്കൾ : ഇള, നിമ്നഗ
ജൂലിയാ മാർഗരറ്റ് കാമറോൺ
ഒരു ബ്രിട്ടീഷ് ഫോട്ടോഗ്രാഫറായിരുന്നു ജൂലിയാ മാർഗരറ്റ് കാമറോൺ (11 ജൂൺ 1815 - 26 ജനുവരി 1879). കാമറൂണിന്റെ ഫോട്ടോഗ്രാഫിക് ജീവിതം ചെറുപ്പമായിരുന്നു. ജീവിതത്തിന്റെ പതിനൊന്നുവർഷക്കാലം (1864-1875). അക്കാലത്തെ പ്രശസ്തമായ പോർട്രെയ്റ്റ് കൾക്കും, ആർതർ രാജാവിന്റെ ചിത്രങ്ങൾക്കും, അവ‌ർ പ്രസിദ്ധയായി. അവരുടെ പ്രവർത്തനം ആധുനിക ഫോട്ടോഗ്രാഫർമാരെ സ്വാധീനിച്ചു.
ജീവിതരേഖ
കാമറൂണിന്റെ ഫോട്ടോഗ്രാഫിക് ജീവിതം ചെറുതായിരുന്നു. ജീവിതത്തിന്റെ പതിനൊന്നുവർഷക്കാലമാണ് അവർ (1864-1875). ഈ മേഖലയിൽ പ്രവർത്തിച്ചത്. ജൂലിയാ മാർഗരറ്റ് കാമറോൺ ഇന്ത്യയിലെ കൽക്കത്തയിൽ ജനിച്ചു. ആഡീലൈൻ മറിയയുടെയും  എതാങ്ങിന്റെയും മകളായി ജനിച്ചു. ഈസ്റ്റ് ഇന്ത്യാ കമ്പനിയുടെ ഉദ്യോഗസ്ഥനായിരുന്നു ജെയിംസ് പീറ്റർ പറ്റിൽ. . ഫ്രാൻസിലായിരുന്നു വിദ്യാഭ്യാസം. പിന്നീട് ഇന്ത്യയിലേക്കു മടങ്ങി. 1838 ൽ ചാൾസ് ഹെ കാമറൂണെ വിവാഹം കഴിച്ചു. 1848 ൽ കാമറൂൺ ജോലിയിൽ നിന്ന് വിരമിച്ചപ്പോൾ കുടുംബം ഇംഗ്ലണ്ടിലേക്കു മാറി. ജൂലിയുടെ സഹോദരിയുടെ വീട്ടിൽ പതിവായി എത്തിയിരുന്ന എഴുത്തുകാരുമായും കലാകാരന്മാരുമായും സൗഹൃദത്തിലായ അവർ കവി ലോർഡ് ടെന്നിസണിന്റെ വീടിനു സമീപം സ്ഥലം വാങ്ങി താമസമാരംഭിച്ചു.
1863 ൽ 48ാം വയസിൽ മകൾ നൽകിയ ക്യാമറ ഉപയോഗിച്ചാണ് ജൂലിയ ഫോട്ടാ എടുത്തു തുടങ്ങുന്നത്. ഫോട്ടോഗ്രാഫിക് സൊസൈറ്റികളിൽ സജീവമായ അവർ അക്കാലത്തെ പ്രശസ്തരായ നിരവധി വ്യക്തിത്വങ്ങളുടെ ചിത്രം പകർത്തി. ചാൾസ് ഡാർവിൻ, കവി ടെന്നീസൺ, റോബർട്ട് ബ്രൗണിംഗ് തുടങ്ങിയവരുടെ ചിത്രങ്ങൾ പ്രസിദ്ധങ്ങളാണ്. പല പ്രതിഭകളുടെയും അവശേഷിക്കുന്ന ഏക ചിത്രം ജൂലിയ പകർത്തിയവയാണ്. തന്റെ ഓരോ ചിത്രവും വളരെ ജാഗ്രതയോടെ അവർ പകർപ്പവകാശ ഓഫീസിൽ രജിസ്റ്റർ ചെയ്തിരുന്നു. 1875 ൽ ശ്രീലങ്കയിലേക്കു മാറിയ ജൂലിയ അവിടെ വച്ച് രോഗബാധയാൽ അന്തരിച്ചു.
അവലംബം
തന്റെ ഓരോ ചിത്രവും വളരെ ജാഗ്രതയോടെ അവർ പകർപ്പവകാശ ഓഫീസിൽ രജിസ്റ്റർ ചെയ്തിരുന്നു.
വർഗ്ഗം:ഇംഗ്ലീഷ് നിശ്ചലചിത്ര ഛായാഗ്രാഹകർ വർഗ്ഗം:1815-ൽ ജനിച്ചവർ വർഗ്ഗം:1879-ൽ മരിച്ചവർ വർഗ്ഗം:വനിതാ നിശ്ചലചിത്ര ഛായാഗ്രാഹകർ
കുണ്ടറ
കൊല്ലം ജില്ലയിൽ ചിറ്റുമല ബ്ലോക്കിൽ ഉൾപ്പെടുന്ന സ്ഥലമാണ് കുണ്ടറ പട്ടണം. കൊല്ലത്തു നിന്നും 13 കിലോമീറ്റർ കിഴക്കും കൊട്ടാരക്കരയിൽ നിന്ന് 14 കിലോമീറ്റർ പടിഞ്ഞാറും ആയിട്ട് ദേശീയപാത 744 (ഇന്ത്യ) -ലാണ് കുണ്ടറ സ്ഥിതി ചെയ്യുന്നത്.
കുണ്ടറ ഇരുപതാം നൂറ്റാണ്ടിൻ്റെ ആദ്യപാദം മുതൽ റോഡ്, തീവണ്ടി, ജലം എന്നീ മാർഗ്ഗങ്ങളിലൂടെ ഉള്ള ഗതാഗത സൗകര്യം ലഭ്യമായിരുന്നു. ഇതിനു പുറമേ വിദ്യുച്ഛക്തിയുടെ ലഭ്യതയും അസംസ്കൃത വസ്തുക്കളുടെ ലഭ്യതയും തൊഴിലാളികളുടെ സാന്നിധ്യവും കുണ്ടറയെ ഒരു വ്യാവസായിക കേന്ദ്രമാക്കി ഉയർത്തുന്നതിന് സഹായകരമായി.
പഴയ തിരുവിതാംകൂർ ‌രാജ്യതിന്റെ ദളവയായിരുന്ന വേലുത്തമ്പി ദളവ കൊല്ലത്തെ കുണ്ടറയിൽ വച്ച് 1809 ജനുവരി 11-ന് നടത്തിയ കുണ്ടറ വിളംബരത്തിനു ചരിത്രപരമായി വളരെ പ്രാധാന്യം ഉണ്ട്.
തിരുവനന്തപുരം ടെക്നോപാർക്കിന്റെ കൊല്ലം ക്യാമ്പസ്‌ ആയ കൊല്ലം ടെക്നോപാർക്ക്‌ സ്ഥിതി ചെയ്യുന്നത് കുണ്ടറയിലെ കാഞ്ഞിരക്കോട് അഷ്ടമുടി കായലിന്റെ തീരത്ത് ഉള്ള 44.46 ഏക്കർ സ്ഥലത്ത് ആണ്.
ഹെർക്കുലീസ്
ഗ്രീക്ക് പുരാണകഥകളിലെ അതിമാനുഷ ശക്തിയുളള യോദ്ധാവായിരുന്ന ഹേരാക്ലിസ്സിന്റെ റോമൻ പേരാണ് ഹെർക്കുലീസ്. തീബസ്സിലെ പ്രശസ്തനായ സേനാനായകൻ ആംഫിട്രിയോണിന്റേ പത്നി അൽസെഡെസിൽ സ്യൂസിന് ഉണ്ടായ പുത്രനാണത്രെ   ഹെർക്കുലീസ്. അതുകൊണ്ടുതന്നെ  ഹീരക്ക്  ഹെർക്കുലീസിനോട് കടുത്ത പകയുണ്ടായിരുന്നു. തന്നെ കൊല്ലാനായി ഹീര അയച്ച കൊടിയ വിഷമുളള സർപ്പങ്ങളെ ഞെരിച്ചുകൊന്ന് ശൈശവപ്രായത്തിൽത്തന്നെ ഹെർക്കുലീസ് ശക്തിപ്രകടനം നടത്തി
എളുപ്പം വികാരവിക്ഷുബ്ധ്നനാകുന്ന സ്വഭാവക്കാരനായിരുന്നതിനാൽ, അമിതമായ ദേഹബലം പലപ്പോഴും  അക്രമപ്രവണതക്ക് വഴിയൊരുക്കി. സംഗീതം പഠിക്കാൻ ഒട്ടും താല്പര്യമില്ലായിരുന്നതിനാൽ  സംഗീതാധ്യാപകന്റെ തലയ്ക്ക് അടിച്ചു പരിക്കേല്പിച്ചുവെന്നും, ചൂടു സഹിക്കവയ്യാഞ്ഞ്, സൂര്യനുനേരെ ബാണം തൊടുത്തുവിട്ടെന്നും കഥകളുണ്ട്. പതിനെട്ടാം വയസ്സിൽ ഒരു സിംഹത്തെ ഏകനായി നേരിട്ട് കൊലപ്പെടുത്തി, അന്ന് തൊട്ട് സിംഹത്തോലു മേലങ്കിയായി ധരിക്കാൻ തുടങ്ങി. മെഗാറ രാജകുമാരിയേയാണ് ഹെർക്കുലീസ് വിവാഹം ചെയ്തത്. അവർക്ക് മൂന്നു പുത്രന്മാരും ഉണ്ടായി. ആയിടക്കാണ് ഹീര പക തീർക്കാനായി ഹെർക്കുലീസിനെ ഭ്രാന്തനാക്കിയത്. മതിവിഭ്രാന്തനായ ഹെർക്കുലീസ് ഭാര്യയേയും മക്കളേയും വധിക്കുന്നു. വിവേകം തിരിച്ചു കിട്ടിയപ്പോൾ എന്തു ചെയ്യണമെന്നറിയാതെ ആത്മഹത്യക്കു മുതിരുന്ന ഹെർക്കുലീസിനെ ആത്മസുഹൃത്തായ തെസ്യൂസാണ് അതിൽ നിന്നു പിന്തിരിപ്പിക്കുന്നത്. പാപമോചനത്തിനായി, യൂറിസ്തിയസ്സിനു വേണ്ടി, ഹെർക്കുലീസിന് പത്ത്  അതി സാഹസിക കാര്യങ്ങൾ ചെയ്തു തീർക്കേണ്ടിയിരുന്നു. പക്ഷെ രണ്ടെണ്ണത്തിൽ പരസഹായം ലഭിച്ചതുകാരണം എണ്ണം പന്ത്രണ്ടായെന്നാണ് കഥ.
വീര സാഹസിക കൃത്യങ്ങൾ
ആദ്യം ചെയ്യേണ്ടിയിരുന്നത് ആയുധങ്ങൾ കൊണ്ട് മുറിവേല്പിക്കാനാകാത്ത  നെമിയ എന്ന സിംഹത്തെ കൊല്ലുകയായിരുന്നു. ഹെർക്കുലീസ് നെമിയയെ നിഷ്പ്രയാസം ശ്വാസം മുട്ടിച്ചുകൊന്നു. ഒമ്പതു തലകളുളള ഹൈഡ്രയെ കൊല്ലുകയായിരുന്നു അടുത്ത പരിപാടി. ഒമ്പതു തലകളിലൊന്ന് അജേയമായിരുന്നു, പക്ഷേ മറ്റു എട്ടു തലകൾ ഛേദിച്ചാലോ ഉടനെ ഒന്നിനു പകരം രണ്ടെണ്ണം മുളച്ചു വരുന്നവയും. മരുമകനായ ഇയോലസ്സിന്റെ സഹായത്തോടെ ഹെർക്കുലീസ് ഹൈഡ്രയെ വധിച്ചു, ഓരോ തല ഛേദിക്കുമ്പോഴും കത്തുന്ന പന്തമുപയോഗിച്ച്, കഴുത്തിലെ ഞരമ്പുകളും മാംസപേശികളും ചുട്ടു കരിച്ചാണ്  ഇതു ചെയ്തത്. ആർട്ടിമിസിനു ഏറ്റവും പ്രിയപ്പെട്ടതായിരുന്ന സ്വർണ്ണക്കൊമ്പുകളുളള  മാൻകുട്ടിയെ ജീവനോടെ കടത്തിക്കൊണ്ടു വരികയായിരുന്നു അടുത്ത കൃത്യം. ഒരു വർഷമെടുത്തു, ഈ കൃത്യം സഫലികരിക്കാൻ. എറിമാന്തസ് മലയിൽ അധിവസിക്കുന്ന വലിയൊരു കാട്ടു പന്നിയെ പിടിച്ചു കെട്ടുകയായിരുന്നു അടുത്ത സാഹസികകൃത്യം. പന്നിയെ തുരത്തിയോടിച്ച് ക്ഷീണിതനാക്കി അവസാനം മഞ്ഞിൽ പൂഴ്ത്തിയാണ്  ഹെർക്കുലീസ് അതിനെ കീഴ്പ്പെടുത്തിയത്. അഞ്ചാമതായി ഒരൊറ്റ ദിവസം കൊണ്ട് ഒറ്റക്ക് ഓജിയൻ തൊഴുത്ത്  വൃത്തിയാക്കേണ്ടി വന്നു. ഓജിയസ്സിന് ആയിരക്കണക്കിന് കന്നുകാലികളുണ്ടായിരുന്നു, വർഷങ്ങളോളം ആ തൊഴുത്ത് വൃത്തിയാക്കിയിട്ടേ ഇല്ലായിരുന്നു. അടുത്തുളള രണ്ടു നദികളുടെ ഗതി, തൊഴുത്തിലേക്ക് തിരിച്ച്, ഹെർക്കുലീസ് ഈ കൃത്യവും തൃപ്തികരമായി നിർവ്വഹിച്ചു. ആറാമതായി ജനങ്ങളെ നിരന്തരം ഉപദ്രവിച്ചുകൊണ്ടിരുന്ന സ്റ്റൈംഫാലിയൻ പക്ഷിസമൂഹത്തെ കൊന്നൊടുക്കുകയായിരുന്നു. അഥീനയുടെ സഹായത്തോടെ ഇതും ചെയ്തു തീർത്തു. ഏഴാമത്തെ ജോലി ക്രീറ്റിലേക്ക് ചെന്ന് അവിടത്തെ അതിസുന്ദരനായ കാട്ടുകൊമ്പനെ, യുറിസ്തിയസ്സിലേക്ക് കൊണ്ടുവരികയായിരുന്നു. പൊസൈഡൺ മിനോസിനു നല്കിയ  ഉപഹാരമായിരുന്നു ഇത്. ഹെർക്കുലീസ് ഇതിലും വിജയിച്ചു. എട്ടാമത്തെ കൃത്യം, ത്രേസിലെ രാജാവ്   ഡയോമിഡസിന്റെ കൈവശം ഉണ്ടായിരുന്ന   മനുഷ്യഭുക്കുകളായ പെൺ കുതിരകളെ കൊണ്ടുവരികയായിരുന്നു. ഡയോമിഡെസിനെ വധിച്ച് ഹെർക്കുലീസ്  കുതിരകളെ നേടിയെടുത്തു. ആമസോൺ വംശജരുടെ രാജ്ഞി ഹിപ്പോലിറ്റയുടെ അരപ്പട്ട കൊണ്ടുവരികയായിരുന്നു അടുത്ത കൃത്യം. ഹീരയുടെ കുതന്ത്രങ്ങൾ മൂലം സൌഹൃദപൂർവ്വും  നടക്കുമായിരുന്ന ഈ കൃത്യം പാടെ അലങ്കോലപ്പെട്ടു, അരഞ്ഞാൺ കൈക്കലാക്കാൻ കഴിഞ്ഞെങ്കിലും  ഹെർക്കുലീസിന് ഹിപ്പോലിറ്റയെ വധിക്കേണ്ടിവന്നു. പത്താമത്തെ സാഹസകൃത്യം എറിത്ര ദ്വീപിൽ വസിച്ചിരുന്ന മൂന്നുടലുകളുളള ജെറിയോണിന്റെ കന്നുകാലികളെ കടത്തിക്കൊണ്ടു വരികയായിരുന്നു. ഹെർക്കുലീസ് ഇത് നിഷ്പ്രയാസം ചെയ്തു തീർത്തു. പതിനൊന്നാമത്തെ കൃത്യം.ഹോസ്പെറൈഡിസിന്റെ സ്വർണ്ണ ആപ്പിളുകൾ കണ്ടുപിടിച്ച് തിരിച്ചു കൊണ്ടുവരികയായിരുന്നു. ഹോസ്പൈറിഡിസിന്റെ അച്ഛനായിരുന്ന, അറ്റ്ലസിനോട്  ഹെർക്കുലീസ്  സഹായം ആവശ്യപ്പെട്ടു.ഹെർക്കുലീസിന്റെ മുതുകിലേക്ക് സ്വന്തം ഭാരം(സ്വർഗ്ഗവും ഭൂമിയും) കയറ്റി വെച്ച ശേഷം അറ്റ്ലസ് ആപ്പിളുകൾ കൊണ്ടുവരാൻ പോയി. ആപ്പിളുകളുമായി തിരിച്ചു വന്നെങ്കിലും ഭാരം തിരിച്ചടുക്കാൻ സന്നദ്ധനായില്ല. ഹെർക്കുലീസ് തന്ത്രപൂർവ്വം "ഭാരം ശരിക്കു വെക്കട്ടെ തല്ക്കാലം ഒന്നു പിടിക്കു" എന്നു പറഞ്ഞുകൊണ്ട് ഭാരം അറ്റ്ലസിലേക്കു മാറ്റുകയും ആപ്പിളുകളുമായി സ്ഥലം വിടുകയും ചെയ്തു. പന്ത്രണ്ടാമത്തെ സാഹസികകൃത്യം നടത്തിയെടുക്കാനായി  ഹെർക്കുലീസിന് പാതാളലോകത്തിലെത്തേണ്ടി വന്നു. അവിടത്തെ ഭീകരനായ കാവൽ നായ സെർബറസിനെ കടത്തിക്കൊണ്ടു വരണം.പ്ളൂട്ടോ സമ്മതം മൂളി, പക്ഷെ ഒരു നിബന്ധന, നിരായുധനായിരിക്കണം, കൈകൾ മാത്രമേ ഉപയോഗിക്കാവൂ. ഹെർക്കുലീസ് അങ്ങനെത്തന്നെ  സെർബറസിനെ കീഴടക്കി.
ഹെർക്കുലീസിനെ കേന്ദ്രമാക്കി വേറേയും അനവധി വീരസാഹസിക കഥകൾ ഗ്രീക്കു പുരാണത്തിലുണ്ട്.
അന്ത്യം
ഹെർക്കുലീസിന്റെ അന്ത്യം അതിദാരുണമായിരുന്നു. ഹെർക്കുലീസിനെ  തന്നിലേക്ക് കുടുതൽ  ആകർഷിക്കാനായി ഭാര്യ ഡെയാനിറ വശ്യവസ്ത്രം അയാളെ ധരിപ്പിക്കുന്നു. വിഷലിപ്തമായ വസ്ത്രത്തിന്റെ ചൂടു സഹിക്കാഞ്ഞ്, എരിപൊരി കൊളളുന്ന ഹെർക്കുലീസ് ചിതയൊരുക്കി അതിൽ ചാടി ദേഹത്യാഗം ചെയ്യുന്നു.
അവലംബം
വർഗ്ഗം: ഗ്രീക്ക് പുരാണകഥാപാത്രങ്ങൾ
ലൈസിമചിയ
ലൈസിമചിയ (/ˌlaɪsɪˈmeɪkiə/ ) പ്രിമുലേസീ എന്ന കുടുംബത്തിൽ പരമ്പരാഗതമായി വർഗ്ഗീകരിച്ചിരിക്കുന്ന 193 അംഗീകൃത സപുഷ്പികൾ ഉൾക്കൊള്ളുന്ന ഒരു ജനുസ്സാണ്. ഒരു മോളിക്യൂലാർ ഫൈലോജെനിറ്റിക് പഠനത്തിന്റെ അടിസ്ഥാനത്തിൽ ഇത് കുടുംബത്തിലെ മിർസൈനേസീയിലേക്ക് മാറ്റപ്പെട്ടു. ഈ കുടുംബം പിന്നീട് പ്രിമുലേസീയിൽ ലയിപ്പിച്ചു.
ബാഹ്യ ലിങ്കുകൾ
വർഗ്ഗം:പുഷ്പങ്ങൾ വർഗ്ഗം:സസ്യജനുസുകൾ വർഗ്ഗം:പ്രിമുലേസീ വർഗ്ഗം:യൂഡികോട്സ് വർഗ്ഗം:ലൈസിമചിയ വർഗ്ഗം:സപുഷ്പികൾ
ടെറെബോൺ പാരിഷ്
ടെറെബോൺ പാരിഷ് (/ˌtɛrəˈboʊn/ tair-ə-bone; French: Paroisse Terrebonne) അമേരിക്കൻ ഐക്യനാടുകളിലെ ലൂയിസിയാ ന സംസ്ഥാനത്തിൻറെ തെക്കൻ ഭാഗത്തു നിലകൊള്ളുന്ന ഒരു പാരിഷാണ്. 2010 ലെ യു.എസ്. സെൻസസ് പ്രകാരം ഈ പാരിഷിലെ ജനസംഖ്യ 111,860 ആയിരുന്നു. ഹൂമ പട്ടണത്തിലാണ് പാരിഷ് സീറ്റിൻറെ സ്ഥാനം. 1822 ലാണ് ഈ പാരിഷ് സ്ഥാപിക്കപ്പെട്ടത്.
ഹൂമ-തിബോഡൌക്സ്, LA Mമെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ് ടെറെബോൺ പാരിഷ്.
ഭൂവിസ്തൃതിയിൽ സംസ്ഥാനത്തെ രണ്ടാമത്തെ വലിയ പാരിഷാണിത്. പതിനെട്ടാം നൂറ്റാണ്ടുമുതൽ ഈ പാരിഷ് കജുൻ സംസ്കാരത്തിൻറെ കേന്ദ്രമായി വർത്തിക്കുന്നു. ഈ പാരിഷിലെ 10 ശതമാനത്തിലധികം ആളുകൾ വീടുകളിൽ ഫ്രഞ്ച് സംസാരഭാഷയായി സ്വീകരിച്ചിരിക്കുന്നവരാണ്.
ടെറെബോൺ പാരിഷിനെ ലൂയിസിയാന ഹൌസ് ആഫ് റപ്രസെൻറെറ്റീവ്സിൽ പ്രതിനിധീകരിച്ചിരിക്കുന്നത് ഹൂമ പട്ടണത്തിൽനിന്നുള്ള റിപ്പബ്ലിക്കൻ വ്യവസായി ഗോർഡൻ ഡോവ് ആണ്. ലൂയിസിയാന ഹൌസ് ആഫ് റപ്രസെന്റെറ്റീവിലെ മുൻ സ്പീക്കറായിരുന്ന ഹണ്ട് ഡൌണർ ആണ് ഗോർഡനു മുമ്പ് ഈ സ്ഥാനത്തുണ്ടായിരുന്നത്. 2016 ജനുവരിയിൽ ടെറെബോൺ പാരിഷിന്റെ പ്രസിഡന്റാകുന്നതിനായി ഗോർഡൻ ഡോവ് ഈ സ്ഥാനം ഉപേക്ഷിക്കുയുണ്ടായി. സഭയിൽ ഇദ്ദേഹത്തിനു ശേഷം ഹൂമയിൽ നിന്നുള്ള മറ്റൊരു റിപ്പബ്ലിക്കനായ ജെറോം സെറിൻഗ്വി സ്ഥാനമേറ്റെടുത്തു. 1974 മുതൽ 2008 വരെയുള്ള കാലഘട്ടത്തിൽ ഏറ്റവും കൂടുതൽ കാലം ലഫായെറ്റിലെ യൂണിവേഴ്സിറ്റ് ആഫ് ലൂയിസിയാനയുടെ പ്രസിഡന്റായിരുന്ന റെയ് ഔതമെന്റ്  1928 ൽ ജനിച്ചത് ടെറെബോൺ പാരിഷിലെ    ചൌവിൻ പട്ടണത്തിനു സമീപമുള്ള ഗ്രാമീണമേഖലയിലായിരുന്നു.
ചരിത്രം
ഹൂമ ജനങ്ങളുടെ പേരിൽ നിന്നാണ് ടെറബോൺ പാരിഷിലെ ഹൂമ പട്ടണത്തിന് ഈ പേരു ലഭിച്ചത്. തദ്ദേശീയ പദമായ ഹൂമയുടെ അർത്ഥം ചുവപ്പ് എന്നാണ്. ഈ ജനങ്ങളുടെ യുദ്ധചിഹ്നം crawfish ആയിരുന്നു. ചരിത്രകാരന്മാരുടെ അഭിപ്രായത്തിൽ മസ്കോഗിയൻ ഭാഷ സംസാരിക്കുന്ന ചോക്റ്റൌ വർഗ്ഗവുമായി ബന്ധപ്പെട്ടവരാണെന്നാണ്. ഇന്നത്തെ മിസിസ്സിപ്പി, അലബാമ പ്രദേശങ്ങളിൽ നിന്ന് ഇവിടേയ്ക്കു കുടിയേറിപ്പാർക്കുകയായിരുന്നു. ഇവർ ആദ്യം വാസമുറപ്പിച്ചത് ഇപ്പോൾ ബാറ്റൺ റഗ്ഗ് എന്നറിയപ്പെടുന്നിടത്തായിരുന്നു. മറ്റ് ഇന്ത്യൻ വർഗ്ഗങ്ങളുമായുള്ള കലഹവും 1706 ൽ ടുണിക ജനങ്ങളുമായുള്ള യുദ്ധത്തിൽ പരാജയപ്പെടുകയും ചെയ്തതു നിമിത്തവും യൂറോപ്യൻ കുടിയേറ്റക്കാരുട കയ്യേറ്റവും കാരണമായി ഹൂമ ഇന്ത്യൻ വർഗ്ഗക്കാർ തെക്കു ദിക്കിലെ ഒറ്റപ്പെട്ട ചതുപ്പു പ്രദേശങ്ങളിലേയ്ക്കു നീങ്ങുകയും ചെയ്തു. പത്തൊമ്പാതാം നൂറ്റാണ്ടിൻറെ മദ്ധ്യത്തിൽ ഇവർ ഇന്നത്തെ ടെറെബോണ് പാരിഷിനു സമീപം നിലയുറപ്പിച്ചു. ഈ പ്രദേശത്തെ വടക്കുപടിഞ്ഞാറുള്ള ഉയർന്ന ഭാഗത്ത് ഹൂമവർഗ്ഗക്കാർ ഔസ്കി ബയു (Ouiski Bayou) എന്ന പേരിൽ ഒരു ക്യാമ്പ് സ്ഥാപിച്ചു. ഈ ക്യാമ്പാണ് പിന്നീട് ഹൂമ ടൌണായി മാറിയത്. 1700 കളിലും 1800 കളിലും യൂറോപ്യൻ കുടിയേറ്റ മേഖല സ്ഥാപിക്കുന്നതിനായി  വടക്കൻ പ്രദേശങ്ങളിലെ ഉയർന്ന പ്രദേശങ്ങളിൽ നിന്ന് ഈ വർഗ്ഗക്കാർ തെക്കുള്ള തീരമേഖലകളിലേയ്ക്ക് തള്ളിനീക്കപ്പെട്ടു. ഹൂമ വർഗ്ഗക്കാരുടെ ശേഷിപ്പുകൾ ഈ മേഖലകളിൽ ഇപ്പോഴും കാണാവുന്നതാണ്.
ഗൾഫ് ആഫ് മെക്സിക്കോ അതിർത്തിയിലുള്ള ലഫോർഷെ പാരിഷിൻറെ തെക്കൻ ഭാഗങ്ങൾ അടർത്തിയെടുത്താണ് ലൂയിസിയാനയുടെ പാരിഷുകളിൽ ഏറ്റവും തെക്കുളള പാരിഷുകളിലൊന്നായ ടെറെബോൺ പാരിഷ് 1822 മാർച്ച് 22 ന് രൂപീകരിച്ചത്. 2100 സ്ക്വയർ മൈൽ പ്രദേശം ഉൾക്കൊള്ളുന്ന ഈ പാരിഷ് ലൂയിസിയാന സംസ്ഥാനത്തെ രണ്ടാമത്തെ വലിയ പാരിഷാണ്. ഈ പ്രദേശത്തെ മണ്ണിൻറെ ഫലഭൂയിഷ്ടികാരണം ആദ്യകാല ഫ്രഞ്ച് കുടിയേറ്റക്കാരാണ് “നല്ല ഭൂമി” എന്നർത്ഥം വരുന്ന  “terre bonne” എന്ന പേരു നൽ‌കിയത്.
1834 ൽ ടെറെബോൺ പാരിഷ് പെട്ടെന്ന് എത്താൻ സാധിക്കുന്നതും പാരിഷിൻറെ മദ്ധ്യഭാഗത്തു വരുന്നതുമായ പ്രദേശത്ത് പാരിഷ് സീറ്റ് വന്നാലുള്ള പ്രയോജനം കണക്കാക്കി ഹൂമ സിറ്റി സ്ഥാപിച്ചു. അതിനു മുമ്പ് ഇന്നത്തെ ഹൂമ പട്ടണമദ്ധ്യത്തിൽ നിന്ന് നാലു മൈൽ വടക്കുപടിഞ്ഞാറായി സ്ഥിതി ചെയ്തിരുന്ന വില്ല്യംസ്ബർഗ്ഗിലായിരുന്നു (ഇപ്പോഴത്തെ ബയൂ കെയിൻ) പാരിഷ് സീറ്റ്. അക്കാലത്ത് സർക്കാർ അധികൃതർ വിശ്വസിച്ചിരുന്നത് അക്കാലത്തെ ചരക്കുനീക്കവും ഗതാഗത സൌകര്യങ്ങളും ജലമാർഗ്ഗമായതിനാൽ,  6 ചതുപ്പു പ്രദേശങ്ങളുടെ സംഗമ സ്ഥാനമായ ഹൂമ പ്രദേശം ടെറെബോൺ പാരിഷിലെ വ്യാപാര വാണിജ്യ കാര്യങ്ങളുടെ വരവുപോക്കിനും വികസനത്തിനും ഉത്തമമായ പ്രദേശമാണെന്നാണ്. ഈ ടൌൺ സ്ഥാപിച്ചത് ഹൂമ ഇന്ത്യൻ വർഗ്ഗക്കാരുടെ ആദ്യകാല അധിവാസ കേന്ദ്രത്തിനും സമീപമായിരുന്നു. ബയൂ കെയിൻ, ബയൂ ടെറെബോൺ എന്നീ രണ്ടു ടൌണുകളുടെ സംഗമ സ്ഥാനമായിരുന്നു വില്ല്യംസ്ബർഗ്ഗ്. 1834 മാർച്ച് 18 ന്, റിച്ചാർഡ് എച്ച്. ഗ്രിനേജ്, ഹൂബർട്ട് എം. ബിനാംഗർ എന്നിവർ പുതിയ ഗവൺമെന്റ് സീറ്റിനായി ബയൂ ടെറബോണിനു സമാന്തരമായി ഭൂമി സംഭാവന ചെയ്യുകയുണ്ടായി. ഈ ഭൂമിയാണ് ഹൂമ പട്ടണത്തിന്റെ ചുറ്റുപാടുമുള്ള വികാസത്തിനു കാരണഭൂതമായത്. ഈ പ്രധാന ഭൂദാനം ഗ്രിനേജിനെയും ബെലാംഗറിനെയും “ഫാദേർസ് ആഫ്‍ ഹൂമ” എന്ന സ്ഥാനത്തിന് അർഹരാക്കിത്തീർത്തു.
യൂറോപ്യൻ കുടിയേറ്റക്കാർ
ടെറെബോൺ പാരിഷ് നിവാസികളിലധികവും മിസിസ്സിപ്പി നദീ മേഖലയിൽ നിന്നോ ബയൂ ലഫോർഷെയിൽ നിന്ന് ബയൂ ടെറെബോണിലേയ്ക്ക് എത്തിയവരോ ആകുന്നു. ബയൂ രാഷ്ട്രത്തിലേയ്ക്ക് ന്യൂ ഓർലിയൻസിൽ നിന്നുള്ള ഫ്രഞ്ച് കുടിയേറ്റക്കാരുടെ ഒഴുക്ക് 1762 കാലഘട്ടത്തിലുണ്ടായി. സെവൻ ഇയേർസ് യുദ്ധത്തിൽ (ഫ്രഞ്ച് ആൻറ് ഇന്ത്യൻ വാർ ഇൻ നോർത്ത് അമേരിക്ക എന്ന പേരിലറിയപ്പെടുന്നു) ഫ്രഞ്ചുകാർ ബ്രിട്ടീഷുകാരോട് പരാജയപ്പെട്ടതിനെത്തുടർന്ന് കോളനിയുടെ നിയന്ത്രണം സ്പെയിൻകാരുടെ നിയന്ത്രണത്തിലായ കാലത്തായിരുന്നു ഇത്. ചതുപ്പു നിലത്ത് എത്തിച്ചേരുന്ന ഓരോ പുതു കുടിയേറ്റക്കാരനും 630 ഏക്കർ വീതം ജില്ലാ സ്പാനിഷ് കമാണ്ടർ പ്രഖ്യാപിച്ചിരുന്നു. എന്നാൽ അനേകം ഫ്രഞ്ചുകാർ ഇതിനകം ഈ പ്രദേശത്ത് എത്തിച്ചേർന്നിരുന്നു. ബ്രിട്ടീഷ്, സ്പാനിഷ് കുടിയേറ്റക്കാരും ഈ പ്രദേശങ്ങളിൽ അവകാശമുന്നയിച്ചിരുന്നു.
ഈ മേഖലയിലെ മറ്റു കുടിയേറ്റക്കാർ 1760 കളിൽ വന്നെത്തിയ അക്കാഡിയയിൽ നിന്നുള്ള (ഇന്നത്തെ നോവ സ്കോഷ്യ) ഫ്രഞ്ച് കോളനിക്കാരായിരുന്നു. സെവൻ ഇയേർസ് യുദ്ധകാലത്ത് ബ്രിട്ടീഷുകാർ പുറത്താക്കിയവരായിരുന്നു ഇവർ “കജുൺസ്” (അക്കാഡിയൻസ്) എന്നിറിയപ്പെട്ടു. ടെറെബോൺ പാരിഷിലെ ചതുപ്പുകളുടെ കരയിൽ ഇവരും അധിവാസമുറപ്പിച്ചു. ഭൂമിശാസ്ത്രപരമായി വിദൂരത്തായതിനാൽ സർക്കാർ നിയന്ത്രണങ്ങൾ കുറവായിരുന്നതും പ്രദേശത്തിൻറെ ഫലഭൂയിഷ്ടിയും മത്സ്യബന്ധന സൌകര്യങ്ങളും ജന്തുജാലങ്ങളുടെ ആധിക്യവുമാണ് കൂടുതലാളുകളെയും ഈ പ്രദേശത്തേയ്ക്ക് ആകർഷിച്ചത്. വിദൂരദേശത്തായിരുന്നുവെങ്കിലും ഇവർ തലമുറകളോളം തങ്ങളുടെ സാംസ്കാരികത്തനിമ കാത്തുസൂക്ഷിച്ചിരുന്നു.
നിയമനിർമ്മാണസഭയുടെ ഒരു ഉത്തരവിലൂടെ 1848 ൽ ഹൂമ ഒരു പട്ടണമായി സംയോജിപ്പിക്കപ്പെട്ടു. ഇക്കാലത്ത് ഹൂമയിൽ കരിമ്പു തോട്ടങ്ങളെ അടിസ്ഥാനമാക്കിയുളള പ്ലാൻറേഷനുകൾ, കടൽ വിഭവങ്ങളുടെ സംഭരണം, രോമ വ്യവസായം തടിവ്യവസായം എന്നിവ വലിയ തോതിൽ അഭിവൃദ്ധിപ്പെട്ടിരുന്നു. പാരിഷിലെ പ്രധാന കാർഷികവിള വ്യാവസായികാടിസ്ഥാനത്തിലുള്ള കരിമ്പുകൃഷിയായിരുന്നു. 1828 ലാണ് ആദ്യ പ്ലാൻറേഷൻ സ്ഥാപിക്കപ്പെട്ടത്. 1851 ആയപ്പോഴേയ്ക്കും ടെറബോൺ പാരിഷിൽ 110 കരിമ്പു തോട്ടങ്ങളും 80 കരിമ്പാട്ടുന്ന മില്ലുകളുമുണ്ടായിരുന്നു.
1828 ൽ  കരിമ്പു കൃഷിയുടെ വിളവെടുപ്പിനും പ്രൊസസിംഗിനുമായി മൈനർ കുടുബത്തിൻറെ ഉടമസ്ഥതയിൽ സൌത്ത്ഡൌൺ പ്ലാൻറേഷൻ നിലവിൽവന്നു. ലൂയിസിയാനയിലെ സ്പാനിഷ് ഗവർണർ ഗയോസോയുടെ സെക്രട്ടറിയായി സ്റ്റീഫൻ മൈനർ ഇക്കാലത്ത് സേവനമനുഷ്ടിച്ചിരുന്നു. ഇന്ന് മൈനർ കുടുംബത്തിൻറെ 1858 ൽ നിർമ്മിക്കപ്പെട്ടതും 1893 ൽ വിപുലീകരിച്ചതുമായ ഭവനം പാരിഷിലെ മ്യൂസിയമായി പരിവർത്തനം ചെയ്യപ്പെട്ടിരിക്കുന്നു. 1979 ൽ കച്ചവടം ചെയ്യപ്പെട്ട പഞ്ചസാരമില്ല് പൊളിച്ചുമാറ്റി കപ്പൽമാർഗ്ഗം ഗ്വാട്ടിമാലയിലേയ്ക്കു കൊണ്ടുപോയി പുനസ്ഥാപിച്ചിരുന്നു. ആ ഫാക്ടറി ഇക്കാലത്തും പ്രവർത്തിക്കുന്നുണ്ട്.
പാരിഷിനുള്ളിലെ സഞ്ചാര സമയം കുറയ്ക്കുന്നതിനും വ്യാപാരം അഭിവൃദ്ധിപ്പെടുത്തുന്നതിനുമായി യൂറോപ്യൻ കുടിയേറ്റക്കാർ ചതുപ്പുകൾക്കിടയൽ കനാലുകൾ നിർമ്മിച്ചു. പാരിഷിനുള്ളിലും പുറമേയ്ക്കുമുള്ള വ്യാപാരാഭിവൃദ്ധിക്കും സഞ്ചാരത്തിനുമായി ഷ്രീവെർ (Schriever) ടൌണിനെയും ഹൂമയെയും ബന്ധിപ്പിച്ച് 1872 ൽ ഒരു റെയിൽറോഡ് നിലവിൽവന്നു.
1923 ൽ ഇൻട്രാകോസ്റ്റൽ വാട്ടർവേയുടെ നിർമ്മാണത്തോടെ കനാലുകളിലൂടെയുള്ള ഗതാഗതം ഉപേക്ഷിക്കപ്പെട്ടു. ഒരു തുറമുഖ പട്ടണമെന്ന ഹൂമയുടെ പ്രാധാന്യം കണക്കിലെടുത്ത് ഈ വാട്ടർവേ ലഫോർഷെ പാരിഷിലേയ്ക്കും ബയൂ ലഫോർ ലഫോർഷെയിലേയ്ക്കും നീട്ടി.
ഭൂമിശാസ്ത്രം.
യു.എസ്. സെൻസസ് ബ്യൂറോയുടെ കണക്കുകൾ പ്രകാരം ഈ പാരിഷിന്റെ വിസ്തൃതി 2,082 സ്ക്വയർ മൈലാണ് (5,390 km2). ഇതിൽ 1,232 സ്ക്വയർ മൈൽ പ്രദേശം (3,190 km2) കരഭൂമിയും ബാക്കി 850 സ്ക്വയർ മൈൽ പ്രദേശം (2,200 km2) (41 ശതമാനം) ജലം ഉൾപ്പെട്ടതുമാണ്. ഭൂവിസ്തൃതിയിൽ ലൂയിസിയാനയിലെ അഞ്ചാമത്തെ വലിയ പാരിഷാണിത്. പാരിഷിൻറെ തെക്കു വശത്തായി ഗൾഫ് ആഫ് മെക്സിക്കോ സ്ഥിതി ചെയ്യുന്നു.
ജനസംഖ്യാകണക്കുകൾ
2008 ലെ സെൻസസ് അനുസരിച്ച് ഈ പാരിഷിൽ 108,576 ആളുകളും 35,997 ഗൃഹങ്ങളും 27,393 കുടുബങ്ങളുമുണ്ട്. ജനസാന്ദ്രത ഓരോ സ്ക്വയർ മൈലിനും (32/km²) 83 പേരാണ്. ഓരോ 32 സ്ക്വയർ മൈൽ (12/km²) പ്രദേശങ്ങളിലും ഉൾക്കൊള്ളുന്ന ഗൃഹസമുഛയങ്ങളുടെ എണ്ണം 39,928 ആണ്. ജനങ്ങളുടെ വർഗ്ഗം തിരിച്ചുള്ള തരം തിരിവുകളിൽ 74.07 ശതമാനം വെള്ളക്കാരും, 17.79 ശതമാനം  കറുത്തവർ അല്ലെങ്കിൽ ആഫ്രിക്കൻ അമേരിക്കക്കാർ, 5.29 ശതമാനം തദ്ദേശീയ ഇന്ത്യൻ വർഗ്ഗം, 0.81 ശതമാനം ഏഷ്യക്കാർ, 0.02 ശതമാനം പസഫിക് ദ്വീപുവാസികൾ, 0.54 ശതമാനം മറ്റു വർഗ്ഗങ്ങൾ, 1.48 ശതമാനം ഒന്നോ അതിൽ കൂടുതലോ വംശങ്ങളിൽനിന്നുള്ളവർ എന്നിങ്ങനെയാണ്. ജനസംഖ്യയുടെ 1.56 ശതമാനം were ഹിസ്പാനിക് അല്ലെങ്കിൽ ലാറ്റിൻ വംശത്തിൽപ്പെട്ടവരുമുണ്ട്. ജനസംഖ്യയിൽ 10.66 ശതമാനം പേർ വീടുകളിൽ ഫ്രഞ്ചോ “ലൂയിസിയാന ഫ്രഞ്ചോ” സംസാരിക്കുന്നവരും 1.5 ശതമാനം പേർ സ്പാനിഷ് ഭാഷ സംസാരിക്കുന്നവരുമാണ്.
35,997 ഗൃഹങ്ങളിൽ വസിക്കുന്നവരിൽ 39.20 ശതമാനം പേർ 18 വയസിനു താഴെയുള്ള കുട്ടികൾ മാതാപിതാക്കളോടൊപ്പം താമസിക്കുന്നവരാണ്. 57.00 ശതമാനം വിവാഹിതരായി ഒന്നിച്ചു താമസിക്കുന്ന ദമ്പതികളും 14.10 ശതമാനം ഭർത്താവ് ഒപ്പമില്ലാത്ത കുടുംബിനികളുമാണ്. 23.90 ശതമാനം കുടുംബമായിട്ടല്ലാതെ താമസിക്കുന്നു. 19.30 ശതമാനം ഒറ്റപ്പെട്ടു താമസിക്കുന്നവരും 7.30 ശതമാനം ഒറ്റയ്ക്കു താമസിക്കുന്ന 65 അല്ലെങ്കിൽ അതിൽ കൂടുതൽ പ്രായമുള്ള പൌരന്മാരാണ്.
വിദ്യാഭ്യാസം
ടെറെബോൺ പാരഷ് സ്കൂൾ ജില്ല പബ്ലിക് സ്കൂളുകൾ നടത്തുന്നുണ്ട്.
മുംബൈ മോണോ റെയിൽ
ഇന്ത്യയിലെ, മുംബൈയിലെ യാത്രാ സൗകര്യങ്ങൾ കൂട്ടുന്നതിന്റെ ഭാഗമായി പണി കഴിച്ചതാണ് മോണോറെയിൽ പദ്ധതി. 2014 ഫെബ്രുവരി 01നു ജനങ്ങൾക്കായി തുറന്നു. മഹാരാഷ്ട്ര മുഖ്യമന്ത്രി പൃഥ്വിരാജ് ചവാനാണ് ഉദ്ഘാടനം ചെയ്തത്. ഇതു രാജ്യത്തെ ആദ്യ മോണോറെയിൽ പദ്ധതിയാണ്.
കാര കാര ദേശീയോദ്യാനം
കാര കാര ദേശീയോദ്യാനം, ഓസ്ട്രേലിയയിലെ വിക്ടോറിയാ മേഖലയിലുള്ള വിമ്മെറാ/ഗോൾഡ്ഫീൽഡിൽ സ്ഥിതിചെയ്യുന്ന ഒരു ദേശീയോദ്യാനമാണ്. 13,990 ഹെക്റ്റർ (34,600 ഏക്കർ) വിസ്തീർണ്ണമുള്ള ഈ ദേശീയോദ്യാനം മെൽബണിന് 190 കിലോമീറ്റർ (120 മൈൽ) വടക്ക്-പടിഞ്ഞാറായി, സൺറായിസിയ ഹൈവേയ്ക്ക് പടിഞ്ഞാറ്, സെൻറ് അർനൌഡ് പട്ടണത്തിനു തെക്കായി സ്ഥിതിചെയ്യുന്നു.
അവലംബം
വർഗ്ഗം:വിക്ടോറിയയിലെ ദേശീയോദ്യാനങ്ങൾ
ബേബി സെലെ
ക്വാസുലു-നറ്റാലിലെ ഉംലസിയിൽ ജനിച്ച ഒരു ദക്ഷിണാഫ്രിക്കൻ നടിയാണ് ബേബി സെലെ മലോക (ജനനം: 22 മാർച്ച് 1972).
കരിയർ
ഇപ്പോൾ പ്രവർത്തനരഹിതമായ e.tv യൂത്ത് ടെലിവിഷൻ സോപ്പ് ഓപ്പറ ബാക്ക്സ്റ്റേജിൽ എട്ട് വർഷമായി അവർ അവതരിപ്പിച്ച കൽറ്റെഗോ രത്തേബെ എന്ന കഥാപാത്രത്തിന് സെലെക്ക് അംഗീകാരം ലഭിച്ചിരുന്നു. എസ്‌എ‌ബി‌സി 1 ഹാസ്യപരമ്പര മൈ പെർഫെക്റ്റ് ഫാമിലിയിൽ തണ്ടേക്കയുടെ വേഷം ചെയ്തു.
2011-ൽ ക്ലെയർ സ്റ്റോപ്പ്ഫോർഡ് എന്ന 2004-ലെ നാടകത്തെ അടിസ്ഥാനമാക്കി ഷ്രെഡ്സ് & ഡ്രീംസ് എന്ന ലഘുപരമ്പരയിൽ ബ്യൂട്ടി എന്ന കഥാപാത്രത്തെ അവതരിപ്പിച്ചു.
2012 മുതൽ 2013 വരെ മെസാൻസി മാജിക് ടെലിനോവേല ഇങ്കാബയിൽ സ്ലിൻഡൈൽ ഡഡ്‌ലു എന്ന കഥാപാത്രത്തെ അവതരിപ്പിച്ചു. സബാലസ എന്ന സോപ്പ് ഓപ്പറയിൽ ഗസ്റ്റ സെലെയായി സെലെ അഭിനയിച്ചിരുന്നു. 2016-ൽ ഐസിഡിംഗോയിലെ സിബോംഗൈൽ നെനെ എന്ന കഥാപാത്രത്തെ അവർ അവതരിപ്പിച്ചു. സ്റ്റേജ് മ്യൂസിക്കൽ സരഫിന!യുടെ അഭിനേത്രി കൂടിയായിരുന്നു അവർ. കാർഡുകൾ എന്ന സ്റ്റേജ് പ്ലേയിലും സെലെ അഭിനയിച്ചിരുന്നു. 2018-ൽ ടെലിനോവേല ഉസാലോയിൽ ഗാബിസിലി എംഡ്ലെഷെ എന്ന കഥാപാത്രത്തെ അവതരിപ്പിച്ചു.
സ്വകാര്യ ജീവിതം
ബിസിനസുകാരനായ തബോ മലോകയെ സെലെ വിവാഹം കഴിച്ചു. അവർ രണ്ട് മക്കളുടെ അമ്മയാണ്.
അവലംബം
വർഗ്ഗം:1972-ൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
പല്ലാവരം റെയിൽ നിലയം
പല്ലാവരം റെയിൽ നിലയം ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്. ഈ സ്റ്റേഷൻ പല്ലാവരം, ജി എസ് റ്റിറോഡ് എന്നീ പ്രദേശങ്ങൾക്ക് സേവനം നൽകുന്നു. ദേശീയ പാത 45നോട് ചേർന്നാണ് ഈ സ്റ്റേഷൻ ഉള്ളത്. ചെന്നൈ ബീച്ച് സ്റ്റേഷനിൽ നിന്നും 21 കിലോമീറ്റർ ദൂരത്തിൽ കടൽ നിരപ്പിൽ നിന്നും 20 മീറ്റർ ഉയരത്തിൽ സ്ഥിതി ചെയ്യുന്നു.
ചരിത്രം
മദ്രാസ് ബീച്ചിനും താമ്പരത്തിനും ഇടയ്ക്കുള്ള റെയിൽ പാത വൈദ്യുതീകരിച്ചത് 1931 മെയ് മാസം 11ആം തിയ്യതിയാണ്.
കേന്ദ്രീകൃതമായ വൈദ്യുതീകരിച്ച സിഗ്നലിങ് സംവിധാനം വഴിയാണ് ഈ സ്റ്റേഷൻ നിയന്ത്രിക്കപ്പെട്ടിരുന്നത്. 1931ൽ 1500 വോൾട്ട് ഡിസി വൈദ്യുതി ഉപയോഗിച്ചാണ് ഇത് പ്രവർത്തിച്ചിരുന്നത്. കൂടാതെ എഗ്മോർ വരെ സ്വയം പ്രവർത്തിത സിഗ്നലിങ് സംവിധാനവും ഉണ്ടായിരുന്നു. ഈ കേന്ദ്രീകൃത സിഗ്നലിങ് നിലയം 2002 ആഗസ്റ്റ് മാസം പ്രവർത്തനം മതിയാക്കി. സ്റ്റേഷൻ പുതുക്കി പുതിയ ഉപകരണങ്ങൾ ഉപയോഗിക്കാനായിട്ടായിരുന്നു നിർത്തിയത്. The section was converted to 25 kV AC traction on 15 January 1967.
External links
വർഗ്ഗം:ചെന്നൈ സബർബൻ റെയിൽവേ വർഗ്ഗം:ചെന്നൈയിലെ തീവണ്ടി നിലയങ്ങൾ
ഇറിറ്റിയോള ഡോയൽ
ഒരു നൈജീരിയൻ നടിയും എന്റർടെയ്‌നറും ടിവി അവതാരകയും എഴുത്തുകാരിയും ഒരു പൊതു പ്രഭാഷകയുമാണ് ഇറെറ്റിയോള ഡോയൽ (ഇറെറ്റിയോള ഒലുസോള അയിൻകെ എന്നും അറിയപ്പെടുന്നു)
ആദ്യകാല ജീവിതവും വിദ്യാഭ്യാസവും
1967 മേയ് 3 -ന് ഒണ്ടോ സ്റ്റേറ്റിലാണ് ഡോയൽ ജനിച്ചത്. എന്നാൽ അമേരിക്കയിലെ ബോസ്റ്റണിൽ കുടുംബത്തോടൊപ്പം ആദ്യകാലം ചെലവഴിച്ചു. നൈജീരിയയിൽ തിരിച്ചെത്തിയ ശേഷം അവർ ക്രൈസ്റ്റ്സ് സ്കൂൾ അഡോ എക്കിറ്റിയിൽ ചേർന്ന് മാസ് കമ്മ്യൂണിക്കേഷനിൽ ഡിപ്ലോമയും ജോസ് സർവകലാശാലയിൽ നിന്ന് തിയേറ്റർ ആർട്സിലും ബിരുദം നേടി.
കരിയർ
എഴുത്തുകാരിയും നടിയും നിർമ്മാതാവും അവതാരകയുമാണ് ഐറിറ്റിയോള ഡോയൽ. പത്ത് വർഷക്കാലം "ഓഗെ വിത്ത് ഐറിറ്റിയോള" എന്ന പേരിൽ അവരുടെ സ്വന്തം ഫാഷൻ, ലൈഫ്സ്റ്റൈൽ ഷോ നിർമ്മിക്കുകയും അവതരിപ്പിക്കുകയും ചെയ്തു. വ്യത്യസ്ത സമയങ്ങളിൽ ചാനൽ ടിവിയിൽ "മോണിംഗ് റൈഡ്", "ടുഡേ ഓൺ എസ്ടിവി", "നിമസ ദിസ് വീക്ക് " എന്നിങ്ങനെ നിരവധി ടെലിവിഷൻ ഷോകൾ അവതരിപ്പിച്ചു. " ഒരു എഴുത്തുകാരിയായ അവരുടെ ക്രെഡിറ്റുകളിൽ നിരവധി സ്ക്രീൻ പ്ലേകളുണ്ട്. അമാക ഇഗ്‌വെയുടെ ടെമ്പസ്റ്റ് (സീസൺ 1) അവയിലൊന്നാണ്.
സ്വകാര്യ ജീവിതം
പാട്രിക് ഡോയലിനെ വിവാഹം കഴിച്ച അവർക്ക് ആറ് കുട്ടികളുണ്ട്. രാജ്യമെമ്പാടുമുള്ള എൻഡ്‌സാർ പ്രതിഷേധത്തിനിടെ ചില പാലിയേറ്റീവുകൾ കൊള്ളയടിക്കപ്പെട്ടപ്പോൾ ഇത് വിശപ്പിന്റെ ഫലമാണെന്ന് ഐറിറ്റി തന്റെ ട്വിറ്റർ ഹാൻഡിൽ പറഞ്ഞു. അവൾ പോസ്റ്റുചെയ്തു, "ഞങ്ങൾ സ്നേഹിക്കുന്നതിൽ പ്രശസ്തരാണെന്ന് എനിക്കറിയാം, പക്ഷേ അത്യാഗ്രഹമല്ല പാലിയേറ്റീവുകളിൽ തിക്കിലും തിരക്കിലും പെടുന്നത്, അത് വിശപ്പായിരുന്നു. കടുത്ത വിശപ്പ്. അതിൽ നിങ്ങളുടെ നേതാക്കൾ ഒരിക്കലും ജീവിക്കില്ല. ”
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ
സാറാ സിഡ്ഡൻസ്
സാറാ സിഡ്ഡൻസ് (née കെംബ്ലെ; 5 ജൂലൈ 1755 – 8 ജൂൺ1831) വെൽഷിൽ ജനിച്ച ഒരു ഇംഗ്ലീഷ് അഭിനേത്രിയായിരുന്നു. പതിനെട്ടാം നൂറ്റാണ്ടിലെ ഏറ്റവും പ്രശസ്തമായ ദുഃഖാഭിനേത്രിയായി അറിയപ്പെട്ടു.
ജോൺ ഫിലിപ്പ് കെംബ്ലെ, ചാൾസ് കെംബ്ലെ, സ്റ്റീഫൻ കെംബ്ലെ, ആൻ ഹട്ടൻ, എലിസബത്ത് വിറ്റ് ലോക്ക്, എന്നിവരുടെ മൂത്ത സഹോദരിയും ഫന്നി കെംബ്ലെയുടെ ആന്റിയും ആയിരുന്നു. ഷേക്സ്പിയർ കഥാപാത്രങ്ങളുടെ ചിത്രീകരണത്തിന് മാതൃകയായിരിക്കുന്നതിൽ വളരെ പ്രസിദ്ധയായിരുന്ന അവർ അഭിനയിച്ച ഷേക്സ്പിയർ കഥാപാത്രമായ ലേഡി മാക്ബെത്തിൻറെ അവരുടെ അതേ രൂപത്തിൽ നിർമ്മിച്ച മാർബിൾ പ്രതിമക്ക് സിഡ്ഡൻസ് മാതൃകയാകുകയും ഈ പ്രതിമ ലണ്ടനിലെ എൽജിൻ മാർബിൾസിൽ അവരെ കുറിച്ചുള്ള ഓർമ്മകൾക്ക് മങ്ങലേൽക്കാതെ സൂക്ഷിച്ചിരിക്കുന്നു.
1952-ൽ ചിക്കാഗോയിൽ സ്ഥാപിതമായ സാറാ സിഡ്ഡൻസ് സൊസൈറ്റി സാറാ സിഡ്ഡൻസ് അവാർഡ് വർഷം തോറും ഒരു പ്രശസ്ത നടിക്ക് സമ്മാനിക്കുന്നു.
മുൻകാലജീവിതം
ഒരു റോമൻ കത്തോലിക്, ആയ റോജർ കെമ്പിളിൻറെയും പ്രൊട്ടസ്റ്റൻറായ സാറാ "സാലി" വാർഡ്ൻറെയും മൂത്തമകളായി ബ്രെക്നോക്ക്ഷയർ, വെയിൽസ്, ബ്രെക്കണിൽ സാറ കെമ്പിൾ ജനിച്ചു. സാറായും അവളുടെ സഹോദരിമാരും അമ്മയുടെ വിശ്വാസത്തിൽ വളർത്തി. അവരുടെ സഹോദരന്മാർ അവരുടെ പിതാവിന്റെ വിശ്വാസത്തിൽ വളർന്നു. റോജർ കെംബിൽ ഒരു ടൂറിങ് തീയറ്റർ കമ്പനിയായ വാർവിക്ക്ഷയർ കമ്പനി ഓഫ് കോമഡിയൻസ് മാനേജറായിരുന്നു.
കെമ്പിൾ കുടുംബത്തിലെ അംഗങ്ങളെ നാടക കമ്പനിയിൽ ഉൾപ്പെടുത്തിയിരുന്നെങ്കിലും, സിഡ്ഡൻസിനെ മാതാപിതാക്കൾ ഒരു തൊഴിൽ തിരഞ്ഞെടുക്കുന്നതിനെ ആദ്യം അംഗീകരിച്ചിരുന്നില്ല. അക്കാലത്ത് അഭിനയം ഒരു സ്ത്രീക്ക് മാന്യമായ ഒരു തൊഴിലായി മാറാൻ തുടങ്ങിയിരുന്നു.
1770 മുതൽ 1773-ൽ വിവാഹിതയാകുന്നതുവരെ, സിഡ്ഡൻസ് ഒരു സ്ത്രീയുടെ വീട്ടു ജോലിക്കാരിയായും പിന്നീട് വാർവിക്കിലെ കുഗ്രാമമായ ഗൈസ് ക്ലിഫിലെ ലേഡീ മേരി ബെർറ്റി ഗ്രീറ്റ്ഹീഡിൻറെ കൂട്ടുകാരിയുമായിരുന്നു. ലേഡി ഗ്രീറ്റ്ഹീഡ് അങ്കേസ്റ്റർ പ്രഭുവിന്റെ മകളായിരുന്നു. അവരുടെ മകൻ ബെർറ്റി ഗ്രീറ്റ്ഹീഡ് ഒരു നാടകകൃത്തായിരുന്നു. അദ്ദേഹം സിഡ്ഡൻസുമായുള്ള കുടുംബ സൗഹൃദം തുടർന്നു.